Wood-Mizer LX250: Dizajniran u SAD-u, izgrađen u Poljskoj\nPublished on 26. februar 2021.\nFabrika namještaja od punog drveta u Poljskoj povećala je...\nVlasnici fabrike FAGUS, prikazuju video turneju proizvodnje i objašnjavaju zašto su odlučili pokrenuti novu brentu sa širokom tračnom tračnom testerom.\nFinski preduzetnik John Ujanen je primenio paradokse osmougaone geometrije i izgradio superefikasnu osmougaonu kuću od drveta topole.\nŽelite li naučiti više o proizvodnji listova tračnih testera? Dobrodošli u video obilazak proizvodnje u objektu Wood-Mizera.\n“Wood-Mizer” i “MOReTENs” udružuju se kako bi unapredili mašine za...\nOd snova o obradi drveta za dečaka do usješne saradnje dvaju velikih proizvođača opreme za obradu drveta, Bo Martensson, osnivač “Swedish MOReTENs”, razmišlja o tome kako snove...\nWood-Mizer-ov slogan "Od šume do konačnog oblika" poprima novo...\nNedavno je “Wood-Mizer” proširio svoju ponudu dodavanjem glodala i blanjalica ili jednostavno proizvoda za finu doradu drveta. Nove mašine za obradu drveta uključuju modele...\nLoad next 6 article(s) (223 left)Loading...


PRVI ZADATAK U KUPU: Milojević ponovo kombinuje i želi rušenje Mačve - Domaći fudbal, Fudbal\nRedakcija 20.11.2019., 10:36\nKreće se ponovo u takmičenje na tri fronta, a prvi zadatak posle pauze igrači Crvene zvezde imaju večeras od 18 časova u Kupu Srbije protiv Mačve.\nOvom utakmicom crveno-beli otvaraju završni jesenji niz i do zimskog raspusta imaju osam mečeva za 25 dana!\nJasno je da će trener Vladan Milojević kombinovati startni tim, a priliku bi trebalo da dobiju i pojedini igrači sa manjom minutažom i neki standardni članovi da uhvate zalet pošto već u subotu sledi gostovanje u Nišu, a u utorak u goste dolazi Bajern.\nPojedini igrači su imali reprezentativne obaveze i u kombinaciji nisu: Borjan, Ben, Petrović i Degenek, a posle pauze zbog povreda sa treninzima su počeli Vukanović i Jovančić, a ubrzo će im se prikljuciti Garsija.\nSvaki član je potreban u žestokom ritmu i očekuje se da na čelu ekipe, posle preskočenog testa sa Javorom, u Ivanjici bude kapiten Marin. Tu je i strelac sa poslednjeg meča Jevtović, a od stranaca na terenu se očekuju: Žander, Boaći i La Para.\nProjektovan sastav: Popović, Gajić, Pankov, Milunović, Žander, Vulić, Ivanić, Jevtović, La Para, Marin, Boaći.\nCrvena ZvezdaKup SrbijeMačvaVladan Milojević\nPrethodna vest GAVRILOVIĆ POSLE ALBE: Nismo održali ritam, nekim stvarima bismo mogli da budemo zadovoljni…\nSledeća vest HOTSPORT TIKET DANA: Juče nas je jedan koš delio od dobitka, ponovo kombinujemo fudbal i košarku\nPOJAČANJE ZA OMLADINSKU ŠKOLU! Krivokapić ponovo u Zvezdi\nHotSport 22.01.2021., 13:45\nNATHO ODGOVARAO NA PITANJA: Izraelac govorio o Stanojeviću, VAR tehnologiji, a dotakao se i Save Miloševića! (VIDEO)\nHotSport 22.01.2021., 13:15\nSJAJNA IGRA ČUKARIČKOG: Brđani savladali ekipu Maura Kamoranezija (FOTO) (VIDEO)\nHotSport 22.01.2021., 12:15\nTURSKI KLUBOVI POKAZALI INTERESOVANJE ZA JAPANCA: Partizan odredio i cenu! (VIDEO)\nJovan Dević 22.01.2021., 10:48\nBIVŠI FUDBALER CRVENE ZVEZDE I DALJE BEZ ANGAŽMANA: „Mislim da je seviljski derbi najbolji na svetu!“\nVAJNALDUM ISKREN: „Nismo bili dovoljno pohlepni da damo gol!“ (VIDEO)


OPŠTINA LAJKOVAC ISTUPA IZ ZAJEDNIČKOG PRAVOBRANILAŠTVA I DRUGE ODLUKE OPŠTINSKOG VEĆA - LAJKOVAC NA DLANU\nApr 16, 2022 Apr 23, 2022 Snežana Bilić\nSa jučerašnje 35. sednice Opštinskog veća opštine Lajkovac, na kojoj je bilo 11 tačaka dnevnog reda, zamenik predsednika opštine Obrad Milutinović u izjavi za medije izdvojio je najznačajnije, a pre svega istupanje opštine Lajkovac iz Zajedničkog pravobranilaštva grada Valjeva i opština Lajkovac, Ljig i Osečina. Od posebne važnosti je i konačno dobijeno pozitivno mišljenje pravobranilaštva, kojim je definitivno rešeno pitanje parcele za regionalnu deponiju.\n– Opština Lajkovac, s obzirom na trenutne prateće probleme, iz razloga efikasnosti budžeta i donošenja pravnih akata u korist naše opštine, odlučila je da izađe iz zajedničkog pravobranilaštva. Takođe bih izdvojio Odluku o Zjedničkom pravobranilaštvu opština Lajkovac i Ljig. Kada se steknu uslovi i dobiju sve saglasnosti, opština Lajkovac će biti sufinansijer u ovom zajedničkom pravobranilaštvu, po 50 odsto sa opštinom Ljig.\nNajznačajnija tačka sa sednice jeste Ugovor o javno-privatnom partnerstvu za zamenu, racionalizaciju i održavanje dela sistema javnog osvetljenja primenom mera uštede energije na teritoriji opštine Lajkovac. U pitanju je nacrt Ugovora između opštine Lajkovac i privatnog partnera, koji treba da se potpiše u nekom narednom periodu. S obzirom da je nacrt pred skupštinskom procedurom, ako se dobije saglasnost u skupštini opština Lajkovac će biti u prilici da narednih 15 godina ima mnogo bolje i kvalitetnije osvetljenje. Nećemo opredeliti nikakva dodatna sredstva već na kontu uštede ostvariti benefite koji su reda veličine oko 880 hiljada dinara godišnje. Republika će dobiti manju potrošnju električne energije reda veličine 200.000 kilovata, koliko će manje „povući“ opština Lajkovac od EPS-a za električno osvetljenje. Privatnom partneru će biti isplaćivano u mesečnim ratama, čija je vrednost oko 1.800.000 do 1.900.000 dinara, a privatni partner se obavezuje da će imati spomenutu mesečnu uštedu energije na našoj teritoriji.\nS obzirom na pozitivno mišljenje pravobranioca, konačno je rešena i parcela za regionalnu deponiju Kalenić, dobijeno je konačno „zeleno svetlo“, na koje se se dugo čekalo.\nOpštinsko veće je na današnjoj sednici verifikovalo još nekoliko zaključaka, kao što je smanjenja cene vode za 10 dinara po kubiku za fizička lica koja troš do 40 kubika, kao i za ona koja troše preko toga i za pravna lica”, rekao je zamenik predsednika opštine Lajkovac Obrad Milutinović.


Ljajić: Ne očekujemo poremećaje u snabdevanju – SDP Srbije\nLjajić: Ne očekujemo poremećaje u snabdevanju\nPočetna/Vesti/Ljajić: Ne očekujemo poremećaje u snabdevanju\nPotpredsednik Vlade i ministar trgovine, turizma i telekomunikacija Rasim Ljajić kaže da ne očekuje poremećaje u snabdevanju osnovnim životnim namirnicama i robom široke potrošnje i pored velikog pritiska na supermarkete.\n„Mislim da će se taj stampedo u prodavnicama sprečiti sam od sebe, ljudi su već stekli dovoljno zaliha, imali smo situaciju da je prodaja brašna bila veća 460 odsto nego inače, soli 360 odsto, ulje deterdženti, ja sam obilazio neke markete i video sam rekao bih uobičajeno stanje, možda nešto malo veću gužvu. Očekujem da se situacija stabilizuje, jer ima dovoljno namirnica i ostalih proizvoda“, rekao je Ljajić za N1.\nŠto se tiče ograničavanja kupovine nekih proizvoda, Ljajić kaže da su neki trgovci sami to već uradili za brašno i ulje, kao i da ministarstvu stoji na raspolaganju i ta mera, ali da joj nisu pribegli.\n„Teško je to kontrolisati, možete da idete u nekoliko prodavnica, bilo bi pokušaja da se izigra ta mera. Ograničili smo cene na nivo od 5. marta, doneli smo i drugu meru – ograničavanje marže na voće, povrće i meso“, dodao je.\nNavodi da će inspektori sada kontrolisati cene i moći će da kažnjavaju one koji se ne pridržavaju mera.\n„Za 28 proizvoda su ograničene cene od 5. marta, za osam proizvoda biće limitirane marže, imamo instrumente da kontrolišemo. Nažalost neki su koristili kriznu situaciju, sada će inspekcija nakon odluka o ograničenju moći da kažnjava, od 500 hiljada do dva miliona dinara su kazne za pravno lice i za preduzetnike od 50 hiljada do 500 hiljada“, napomenuo je.\nPrvi kontingent maski iz Kine očekuje se u petak ili subotu, kaže ministar i dodaje da su se neke fabrike iz Srbije koje proizvode tekstil i odeću javile da žele da se preorijentišu na proizvodnju maski, kako bi se nadoknadio deficit.\nU Ljuboviji i Babušnici SDPS izašao samostalno i prešao cenzus 22. juna 2020.


Dosad najveći set sankcija protiv Sjeverne Koreje | Analitika - Informativni Portal\nDosad najveći set sankcija protiv Sjeverne Koreje\nVlada američkog predsjednika Donalda Trampa uvela je novu seriju sankcija protiv Sjeverne Koreje koje će pogoditi više od 50 brodova, špediterskih kompanija i trgovinskih firmi, ciljanih na snabdijevanje te zemlje gorivom i novcem.\nObjavljeno: 23. 02. 2018 - 19:18 Promjenite veličinu teksta: A A A\nTo je najnoviji pokušaj da se izvrši pritisak na Sjevernu Koreju da odustane od nuklearnog programa, rekao je jedan visoki američki zvaničnik.\nTramp je sankcije objavio na konferenciji konzervativaca, poslije čega je uslijedilo saopštenje Ministarstva finansija.\nSAD nastoje da kazne Sjevernu Koreju zbog nepoštovanja restrikcije UN, te će joj uskratiti prihod i resursi za razvoj nuklearnog programa i balističkih raketa koje počinju da predstavljaju opasnost za američko kopno.\nTramp je rekao da se radi o "najvećem setu novih sankcija ikada do sada" protiv Sjeverne Koreje.\n"Ministarstvo finansija uskoro će preduzeti nove mjere da prekine izvore prihoda i nafte, koje režim koristi da finansira svoj nuklearni program i da održava svoju vojsku. Mjere će biti usmjerene na 56 brodova, transportnih kompanija i trgovinskih firmi koje pomažu Sjevernoj Korji da izbjegne sankcije", navodi se u odlomcima Trampovog govora, podijeljenog medijima.\nSAD uvode sankcije protiv Sjeverne Koreje od 2008. godine i najnovije restrikcije biće dodate na novembarske koje su bile usmjerene na sjevernokorejsku trgovačku mornaricu i na kineske kompanije koje trguju s Pjongjangom.\nUjedinjene nacije su u decembru uvele novu seriju sankcija koje je podržalo svih 15 zemalja članica Savjeta bezbjednost. One su uključivale mjere da se smanji sjevernokorejski uvoz nafte za 90 odsto.\nTagovi: Donald Tramp SAD Sjeverna Koreja sankcije


Rahoj upozorio lidere Katalonije na moguće teže posledice | Novinska agencija Beta\nSVET | 20.09.2017 23:10\nŠpanski premijer Marijano Rahoj upozorio je večeras lidere autonomnog regiona Katalonije da još mogu da izbegnu "veću štetu" ako odustanu od najavljenog referenduma o nezavisnosti, koji centralna vlast u Madridu smatra ilegalnim.\nRahoj je večeras izjavio španskoj televiziji da bi održavanje tog referenduma, planiranog za 1. oktobar, bilo kršenje Ustava Španije i "totalitarni čin", navodi Asošiejted pres.\n"Ako vam je stalo do spokoja većine Katalonaca, odustanite od eskalacije radikalizma i neposlušnosti. Još imate vremena da izbegnete veću štetu", rekao je Rahoj katalonskim zvaničnicima.\nNjegov komentar usledio je pošto su hiljade ljudi ostale večeras na ulicama Barselone, glavnog grada Katalonije, gde protestuju zbog sve žustrijih napora španske vlade da spreči održavanje referenduma.\nOko 500 ljudi prošetalo je večeras i centralnim ulicama Madrida, u znak podrške održavanju referenduma o nezavisnosti Katalonije, protestujući zbog pokušaja španske vlade da spreči glasanje.\nŠpanska policija uhapsila je danas 12 zvaničnika katalonske Vlade i zaplenila 10 miliona glasačkih listića.\nMinistarstvo finansija Španije uvelo je danas nove kontrole nad finansijama katalonske vlade da osigura da se državni novac ne koristi za referendum. Tim ograničenjima je praktično sva potrošnja u Kataloniji pod kontrolom centralne vlade u Madridu.\nPredsednik Katalonije Karles Pućdemon rekao je posle današnjih hapšenja i zamrzavanja katalonskih finansija da je Madrid uveo de fakto vanredno stanje u Kataloniji.\nMinistarstvo unutrašnjih poslova Španije saopštilo je danas da će slobodni dani i odmori do 5. oktobra biti suspendovani za pripadnike civilne garde i policije zadužene za sprovodjenje odluke o zabrani referenduma o nezavisnosti Katalonije.


Kontrole - Blic Online\nOŠTRIJE MERE NA GRANIČNIM PRELAZIMA Striktna kontrola za ljude koji dolaze iz OVIH ZEMALJA\nGranična policija BiH pooštrila je mere na graničnim prelazima s ciljem sprečavanja širenja virusa korona, i svi koji ulaze u državu iz područja koja su najviše zahvaćena ovim virusom, posebno iz Kine, Južne Koreje, Italije, Irana, Francuske, Španije i Nemačke, moraće da prođu striktnu kontrolu.\nZbog sprečavanja širenja korona virusa, na svim graničnim prelazima Bosne i Hercegovine pojačana je kontrola putnika i robe, zbog čega su tokom dana moguća duža zadržavanja, saopšteno je iz BIHAMK-a.\nSindikalci i poslodavci u Republici Srpskoj saglasni su da se Nacrt zakona o inspekcijma mora dosta doraditi pre nego što bude upućen u skupštinsku proceduru, ali zamerke su različite.\nPotrebno je povećati broj inspektora rada, uspostaviti kontrolu nad inspektorima, a neophodna je stroža primena zakona po pitanju kažnjavanja za rad na crno i lažno prijavljivanje o broju narađenih sati.\nVelika Britanija saopštila je danas da će ukinuti uvozne carine na širok asortiman robe i izbeći fizičku granicu između Irske i Severne Irske u slučaju Bregzita bez sporazuma. Ove mere će biti privremene dok se čeka ishod današnjeg glasanja britanskih poslanika o tome da li će London napustiti EU bez sporazuma.\nInspektorat Republike Srpske je u 2018. godini u unutrašnjem prometu izvršio oko 30.000 kontrola, u kojima su u 28 odsto slučajeva utvrđeni propusti u radu kontrolisanih subjekata.\nNadležni: Mostovi u Srbiji su bezbedni, kontrole su svakodnevne\nTokom Sabora trubača u Guči policijske kontrole su pojačane, a akcenat je na kontroli alkohola i prekoračenju brzine, kaže načelnik Uprave saobraćajne policije Neboja Arsov.\nGranična policija "pojačala" kapacitete, apeluje na korišćenje alternativnih prelaza\nPripadnici Uprave granične policije pojačali su sve kapacitete kako bi, tokom letnje sezone, omogućili što brži protok putnika preko graničnih prelaza.\nFinska je pokrenula privremene kontrole na unutrašnjim granicama Evropske unije da bi pojačala bezdednost pred održavanje samita između američkog predsednika Donalda Trampa i ruskog predsednika Vladimira Putina. Kontrola je počela danas u podne i biće okončana u utorak u isto vreme, navedeno je u saopštenju Ministarstva unutrašnjih poslova.\nKontrole na nemačko-austrijskoj granici još šest meseci\nPolicijski službenici Ministarstva unutrašnjih poslova /MUP/ RS testirali su u februaru 2.482 vozača, a kod njih 507, odnosno 20 odsto, utvrđeno je prisustvo alkohola u krvi.\nRepublička tržišna inspekcija izvršila je 106 kontrola u vezi sa izdavanjem soba i apartmana po principu "stan na dan" kojima je utvrđeno da su 54 subjekata registrovana za obavljanje ove delatnosti, a za 16 subjekata je ostavljen rok za registraciju, rečeno je u Inspektoratu RS.\nTim Ministarstva spoljnih poslova zadužen za nadzor rada naših ambasada i konzulata širom sveta, na čijem je čelu državni sekretar MSP Ivica Tončev, započeo je sa vanrednim nadzorima rada u diplomatsko-konzularnim predstavništvima, pišu današnje "Večernje novosti".\nMuzika uživo, ali po zakonu: Ugostiteljima koji ne poštuju propise FBiH prete kazne i do 10.000 KM\nPoreska uprava Federacije Bosne i Hercegovine, pred nastupajuće novogodišnje praznike će pojačati kontrolu ugostiteljskih objekata na području FBiH radi provere da li vlasnici organiziraju zakonito muziku uživo u njihovim objektima.\nAkcija protiv sive ekonomije: Inspekcija i policija češljaju sarajevsku pijacu\nAkcija na suzbijanju sive ekonomije koju provodi Federalna uprava za inspekcijske poslove počela je rano jutros u sarajevskom naselju Stup, na pijaci "Heco". Inspektorima FUZIP asistira i policija.\nPolicija je na području opština Istočno Novo Sarajevo i Istočna Ilidža, tokom kontrole 63 vozača, uhapsila dve osobe zbog vožnje u pijanom stanju, a jedno zbog vožnje pod dejstvom narkotika.


Piksi čeka Kineze, FS Srbije - Piksija - SPORTSKI ŽURNAL\nPiksi čeka Kineze, FS Srbije - Piksija\n09 februar, 2021 17\nGvangžu RiF i Stojković danas stavljaju tačku na sagu o ugovoru\nJoš jedan prođe dan... Kinezima se očigledno ne žuri. Za razliku od njih srpska fudbalska javnost nestrpljivo čeka zvanično oglašavanje Dragana Stojkovića i Slaviše Kokeze uz ozvaničenje dvogodišnjeg ugovora budućeg selektora i Fudbalskog saveza Srbije.\nDanas je taj „Dan D“ kad bi Dragan Stojković i Gvangžu RiF konačno trebalo da stave tačku na davno prekinutu saradnju posle koje pred Piksijem više ne bi stajala nijedna prepreka za preuzimanje reprezentacije.\nU iščekivanju Stojkovićevog dogovora s Kinezima, čelnici Fudbalskog saveza Srbije pripremili su ugovor o kojem je Sportski žurnal juče pisao.\nStojkovićeva plata iznosiće duplo manje nego što su mnogobrojni mediji u proteklom periodu nagađali, ali, tih 600.000 evra po godini, dakle 1,2 miliona za dvogodišnje vođenje reprezentacije, uvećaće se dodatnim milionom na ime specijalne premije za uspeh u mondijalskim kvalifikacijama.\nAko danas definitivno sklopi sporazum s Kinezima, Stojković će do kraja nedelje ponovo sesti za sto sa Kokezom, ovog puta, verujemo - u prostorijama Fudbalskog saveza Srbije.\nNe smemo ni da pomislimo na potencijalni problem, ako bi Stojković javio da Kinezi ne pristaju na sporazum, ili, da lično nije zadovoljan ugovorom koji je Fudbalski savez Srbije pripremio, bez obzira što sa Terazijama osim Radomira Antića posle izborenog plasmana na Mondijal, nikad niko nije dobio toliko...\nJuče se u medijima pojavila i informacija da je Dragan Stojković insistirao da čelnici FSS moraju da pronađu funkciju i za Aleksandra Diku Stojanovića.\nIz izuzetno pouzdanih izvora, saznajemo međutim da Dragan Stojković i Slaviša Kokeza nijednom do sada nisu razgovarali o Piksijevim saradnicima u Stručnom štabu, pa ni o Stojanoviću, što bi moglo da znači da je dogovor još uvek daleko, iako se na trenutke činilo da je bliži nego ikad.\nĆoravi · 09 februar, 2021 10:00\ngile · 09 februar, 2021 10:14\nljubo · 09 februar, 2021 11:35\nZivota · 09 februar, 2021 10:19\nPanonija@Zivota · 09 februar, 2021 11:59\nбато · 09 februar, 2021 13:06\nZivota · 09 februar, 2021 13:11\nmilossan · 09 februar, 2021 15:26\nRealan · 10 februar, 2021 13:40\nTrener · 09 februar, 2021 10:34\n007 · 09 februar, 2021 10:35\nIstina · 09 februar, 2021 12:29\nTačno · 09 februar, 2021 15:07\nej,,istina,, · 14 februar, 2021 16:49\nDoktor · 09 februar, 2021 10:58\nKnego · 09 februar, 2021 15:33\nDeki · 09 februar, 2021 16:31


SISTEM MENADŽMENTA BEZBEDNOSTI HRANE\nStandard ISO 22000 predstavlja međunarodno priznati sistem koji se bavi bezbednošću i ispravnošću hrane, a izveden je od ranije poznatog ISO standarda 9000.\nIspravnost hrane se meri procentom zdravstveno opasnih materija u njoj u trenutku unošenja u organizam. S obzirom na to da štetne materije mogu da dospeju u hranu u bilo kom trenutku njene proizvodnje, jasno je da mora postojati i adekvatna kontrola njene ispravnosti u kvaliteta tokom čitavog tog procesa. Da bi se ta kontrola i ostvarila, potrebna je zajednička saradnja svih koji učestvuju u proizvodnji hrane.\nStandard ISO 22000 precizira koji su zahtevi potrebni za uspostavljanje uspešnog sistema upravljanja bezbednosti hrane i oslanja se na sledeće elemente:\n•\tInteraktivnu komunikaciju;\n•\tUpravljanje sistemom;\n•\tPreduslove potrebne za njegovo uspostavljanje\n•\tPrincipe na kojima se zasniva i HACCP\nSvi ovi elementi prethodno su kritički analizirani i testirani od strane mnogih naučnika i stručnjaka. Komunikacija tokom čitavog procesa proizvodnje hrane je od esencijalne važnosti za identifikovanje svih štetnih i potencijalno opasnih materija, odnosno sprečavanje da one dođu u bilo kakav dodir sa hranom koja se plasira na tržište. Takođe, komunikacija sa kupcima i dobavljačima u vezi sa štetnim materijama i njihovom kontrolom pomaže da se zadovolje njihovi zahtevi i potrebe.\nU slučaju da u Vašu organizaciju želite da uvede standard ISO 22000 ili ste već počeli sa njegovim uvođenjem, Mobes group je tu da Vam pomogne da čitav proces što lakše i efikasnije završite. Samo izaberite fazu u kojoj se nalazite i počnite već danas sa stvaranjem lepše budućnosti za Vaš posao.\nISO 22000:2005 je prvi međunarodni standard za menadžment bezbednosti hrane (Food safety management systems) izdat od strane Međunarodne organizacije za standardizaciju (ISO). Prema ISO 22000, bezbednost hrane je prioritet za sve organizacije koje proizvode, prerađuju, rukuju ili isporučuju hranu.\nAdekvatna kontrola u postupcima pripreme, proizvodnje i isporuke hrane je suštinska po njenu bezbednost i za cilj ima da eliminiše ili smanji potencijalnu opasnost na prihvatljiv nivo, pri čemu su zahtevi ovog standarda primenjivi na sve organizacije u lancu ishrane, bez obzira na njihovu veličinu i složenost.\nNaš tim konsultanata (na čelu sa tehnologom) u radu sa klijentima primenjuje individualni pristup i mogućnost prilagođavanja naših usluga, kako bismo na najbolji način odgovorili Vašim specifičnim potrebama. Potrebe klijenata i njihova dobra poslovna praksa se usklađuju sa potrebama standarda, te se u celokupnom projektu teži ka nalaženju optimalnih rešenja za uspostavljanje sistema menadžmenta bezbednosti hrane, kroz razne preduslovne programe, operativne programe, analizu opasnosti, definisanje kritičnih kontrolnih tačaka i njihovo praćenje.\nMobes Group je tu da Vam pomogne da uklonite sve poteškoće u vezi sa uvođenjem standarda ISO 22000, sa svojim jednostavnim paketom alata i usluga koje nudimo. Saznajte koliko ste dobro pripremljeni popunjavanjem Zahteva za ponudu.\nSaveti prilikom uvođenja ISO 22000:\n•\tObezbedite podršku i posvećenost višeg menadžmenta;\n•\tU celokupnom poslovanju obezbedite dobru internu komunikaciju;\n•\tUporedite svoje postojeće sisteme upravljanja bezbednosti hrane sa zahtevima standarda ISO 22000;\n•\tObezbedite povratne informacije od dobavljača i klijenata o trenutnom sistemu upravljanja bezbednosti hrane;\n•\tUspostavite tim za implementaciju kako biste dobili najbolje rezultate;\n•\tIsplanirajte i dodelite uloge, obaveze i rasporede;\n•\tPrilagodite principe upravljanja bezbednosti hrane ISO 22000 Vašem poslovanju;\n•\tMotivišite uključenost zaposlenih raznim obukama i podsticajima;\n•\tPodelite svoje znanje o ISO 22000 sa zaposlenima i podstaknite ih da se obuče za interne auditore;\n•\tRedovno preispitujte svoj sistem upravljanja bezbednosti hrane kako biste se uverili da ga neprestano unapređujete.\nSertifikacija ISO 22000:2005 predstavlja proveru uspostavljenog sistema koje vrši izabrano sertifikaciono telo. Na osnovu prikupljenih ponuda, preduzeće bira sertifikaciono telo, kome se potom prijavljuje uz pomoć konsultanta, a u sve aktivnosti tokom sertifikacione provere je uključen i naš ocenjivač.\nNakon sertifikovanja, ocenjivač posećuje preduzeće jednom godišnje, kako bi se utvrdilo da li je organizacija i dalje usklađena sa zahtevima koje propisuje ISO 22000:2005.\nPreko naših konsultanata, svojim klijentima pružamo i uslugu stalnog održavanja sistema menadžmenta bezbednosti hrane, čime omogućavamo preduzeću da uspostavi efektivan sistem, kao i to da ga konstantno unapređuje, odnosno kontroliše sve procese kako bi svojim klijentima na tržištu dostavilo bezbedan i siguran proizvod.\nPosedujete ISO 22000, ali Vam je potrebna tranzicija na ISO 22000:2018?\nISO 22000:2018 je najnovija verzija ovog standarda. Ako ste još uvek sertifikovani prema ISO 2200:2005, javite nam se da Vam pomognemo da izvršite tranziciju.\nStandard ISO 22000:2018 pruža priliku profesionalcima i drugim zainteresovanim stranama iz oblasti bezbednosti hrane da bolje razumeju promene koje se dešavaju u ovom sektoru i usklade svoje poslovanje sa najnovijim svetskim trendovima i tokovima.\nOn precizira zahteve koji pomažu svim kompanijama ili organizacijama koje su direktno ili indirektno povezane sa lancem proizvodnja hrane da lakše i jednostavnije:\n-\tPlaniraju, implementiraju, rukovode, održavaju i ažuriraju sistem upravljanja bezbednosti hrane, pružajući usluge i proizvode koji su sigurni, bezbedni i u skladu sa svojom primarnom namenom;\n-\tUsklade svoje poslovanje sa zakonskim pravilima i propisima po pitanju bezbednosti hrane;\n-\tEvaluiraju i testiraju potrebe i zahteve svojih potrošača po pitanju bezbednosti hrane, sa ciljem da svoj proizvod ili usluge prilagode tim potrebama i zahtevima;\n-\tKomuniciraju sa svim činiocima u sistemu proizvodnje hrane i na efikasan način reše sve eventualne probleme koji se pojave u tom procesu;\n-\tPrikažu svoju spremnost da zadovolje potrebe i interese potrošača;\n-\tSteknu potrebnu sertifikaciju kako bi svim zainteresovanim stranama pokazali svoju ozbiljnost i kompetenciju za delatnost kojom se bave.


Gobeljić: "Nadam se da će vam se svideti ova Zvezda" - Sportske.net\nZamenik kapitena Crvene zvezde Marko Gobeljić izrazio je uverenje u uspešni drugi deo sezone i pozvao je danas navijače da podrže fudbalere tog kluba protiv Čukaričkog.\nOmladinci Zvezde napravili sjajan uspeh, a koliko njih će biti u prvom timu?Opet ćemo o sudijama, evo ko sudi "večitima"!Odluka pala, Stanković neće da ga vrati u Grafičar, igraće u Zvezdi!Stanković otpisao još jednog?!Stanković doneo bitnu odluku oko Zvezdine "desetke"!\n"Svi smo srećni što nastavljamo sezonu. Teži deo, pripremni period, je iza nas, i sada nas očekuju izazovi u Super ligi gde stremimo najvišem cilju. Znamo snagu Čukaričkog, imaju izuzetno jak tim za naše uslove, odličnog trenera, a na umu nam je i poslednji poraz na njihovom terenu kad smo ispustili vođstvo od 2:0. Spremni smo za jedan težak meč i nadamo se uspešnom ishodu", rekao je Gobeljić za sajt kluba.\nSrpsko prvenstvo nastaviće se posle pauze za vikend utakmicama 21. kola, a Zvezda će u subotu od 14.30 igrati protiv Čukaričkog na Banovom brdu.\n"Imamo mnogo noviteta u igri koje smo tokom priprema vrlo dobro shvatili i sprovodili na terenu. Nadam se ofanzivnijoj, energičnijoj Zvezdi i verujem da ćemo igrama na terenu to pokazati navijačima. Oni od nas mogu da očekuju nešto novo i nadam se da će im se svideti to što će videti. Verujem da će najverniji navijači ispuniti onaj deo gostujuće tribine na stadionu Čukaričkog i pozivam ih da dođu u što većem broju i da nas podrže u nameri i cilju da ostvarimo uspeh", kazao je Gobeljić.\nOn je naveo da Zvezda "kreće od nule" i da će ekipa u svakoj utakmici biti maksimalno koncentrisana, angažovana i motivisana.\nZvezda posle 20 kola zauzima prvo mesto sa 55 bodova, 11 više od drugoplasiranog Partizana, dok je Čukarički sa 40 na četvrtom mestu.


Amerika obećala Prištini: Kosovo će priznati i pet preostalih zemalja EU - Sputnjik Srbija\n12:34 03 Decembar 2020\nAmerika obećala Prištini: Kosovo će priznati i pet preostalih zemalja EU\n07:24 28.10.2020 Preuzmite kraći link\nAmbasador SAD u Prištini Filip Kosnet izjavio je da će pet zemalja EU koje ne priznaju Kosovo promeniti svoj stav, ako dođe do promene u odnosima Beograda i Prištine.\n“Ko je mislio da će Severna Makedonija i Grčka postići dogovor o imenu, ali dogodilo se. Ljudi su mislili da je nemoguće da Ujedinjeni Arapski Emirati, Bahrein ili Sudan izgrade odnose sa Izraelom, ali to se dogodilo”, rekao je Kosnet.\nOn je gostujući na TV Dukađini rekao da Kosovo, kao deo Evrope, treba da održava dobre odnose sa zvaničnim Briselom, preneo je Tanjug.\n“Kada sam došao na Kosovo, sretao sam se s političkim liderima i često su mi govorili da im nisu potrebni Evropljani, jer imaju posebne odnose sa SAD. Rekao sam: 'da, imate posebne odnose sa SAD i voleo bih da se demokrate i republikanci u SAD dogovore i oko drugih pitanja, kao što se dogovaraju o odnosima sa Kosovom, ali pogledajte kartu, Kosovo nije u Severnoj Americi, već u Evropi'”, rekao je Kosnet.\nKosnet smatra da je odluka vlade u Prištini o ukidanju radne grupe za borbu protiv korupcije bila pogrešna.\n"Mislim da je to bila pogrešna odluka, jer je radna grupa za borbu protiv korupcije bila vrlo efikasna. Da je ta radna grupa modifikovana, to bi bilo nešto normalno“, rekao je Kosnet, prenelo je Kosovo onlajn.\nTači: Vreme je da Kosovo postane član UN


Vesti online / Vesti / Svet / Zašto Rusija mobiliše rezerviste?\nRusija "osvežava" svoje vojne redove (Foto: Arhiva)\nPredsednik Rusije Vladimir Putin potpisao je 19. marta ukaz o pozivu rezervista na redovnu obuku, prenosi "Russia beyond".\n- Glavni cilj je da se obnove znanja i veštine koje su ljudi stekli za vreme vojnog roka, ali su ih zatim pomalo zaboravili. Dakle, rezervisti se ne pozivaju u nekakav rat ili vojnu operaciju u zemlji trećeg sveta - kaže bivši analitičar lista "Izvestiя" Dmitrij Safonov.\nPredsednik svake godine potpisuje ukaz o pozivu građana Rusije na organizovanu terensku obuku. Pozivaju se svi sposobni rezervisti. Na taj način u vojsci uvek dodatno po dva meseca boravi oko 5.000 ljudi iz "civilstva".\n- To mogu biti studenti završnih godina fakulteta sa vojnih katedri i muškarci čija struka i veštine u datom trenutku nedostaju u oružanim snagama, ali su izuzetno potrebni radi izvođenja većih akcija. Na primer, tokom prošlogodišnjih velikih manevara "Zapad 2017" pored redovnih vojnika angažovani su i mladi ljudi koji žive nedaleko od područja izvođenja vojne vežbe - istakao je ekspert.\nRezervisti će naporedo sa svojom strukom učestvovati u svim vrstama vojnih aktivnosti - u marševima, vežbama na poligonu, obuci i uvežbavanju gađanja iz pištolja i automata, mitraljeza i snajperskih pušaka.\n* Putin ima impresivan plan za razvoj Rusije\n* Ovo su neki od planova Putina: Bez trke u naoružanju, konstruktivni odnosi sa drugim državama...\n* Tramp: Bolje je sa Rusijom biti prijatelj nego neprijatelj\n* "Srbija predlaže da se Putin i Tramp sretnu u Beogradu"\n- Čovek treba da bude spreman da u slučaju rata izvrši postavljeni zadatak. Ljudi sa tehničkom strukom će upravljati tenkovima, oklopnim transporterima i artiljerijskim sistemima i opsluživati ih. Neko od njih će možda imati priliku da u toj tehnici izađe na poligon - istakao je ekspert.\n- U mirnodopskim uslovima takvih situacija još nije bilo, mada je po zakonu to hipotetički moguće. Uglavnom se pozivaju vojnici i mlađi oficiri u rezervi. Obično su to ljudi do 30 godina starosti. Stariji se ne pozivaju jer i mladih ima dovoljno - rekao je za portal "Russia Beyond" Viktor Murahovski, glavni urednik lista "Arsenal Otečestva".\nPa ipak, na dva meseca se u vojsku "vraćaju" samo oni koji su u tom konkretnom trenutku potrebni armiji ili studenti sa vojnih katedara koji po programu moraju provesti određeno vreme u različitim vojnim jedinicama.\n- To je dobra prilika za žitelje ruske provincije da zarade nešto više, jer tamo dobra mesečna zarada po današnjem kursu iznosi oko 500 dolara. Naglašavam da je u pitanju plata u rubljama prebačena u dolare po današnjem kursu - istakao je on, a prenosi "Russia beyond".\n- Onaj ko se ne javi na poziv neće biti krivično gonjen nego će uslediti administrativno upozorenje ili novčana kazna u visini od 10 dolara - dodao je on.\nSVET Makron: Nadam se da je Putin shvatio\nČetvrtak 22.03.2018. 22:15\nŠta mislite zašto mobiliše rezerviste.Baš čudno da pored svih ovih la,ži kleveta opsade njenih granica Rusija ne sedi mirno i čeka me,tak u čelo.


Usporedba modela integriranih sistema upravljanja – Quality 2021\nAlan Lisica, Sanin Hasanić (B&H) integrirani sistemi upravljanja, standardizirani sistemi upravljanja, integracija, modeli\nIntegrirani sistem upravljanja predstavlja jedan sistem upravljanja pomoću kojeg se vrši upravljanje ukupnim procesima organizacije. Projektovanje, implementacija, provjeravanje, certifikacija i unapređenje standardiziranih sistema upravljanja pod modelom integriranog sistema upravljanja su otvorili niz pitanja. Jedno od važnijih pitanja koje se nameće u razmatranju integriranih sistema upravljanja je kako integrirati sisteme upravljanja. Različiti modeli su predloženi i analizirani u literaturi, a isti se razlikuju prema različitim kriterijima.\nLisica A and Hasanić S. (2021) Usporedba modela integriranih sistema upravljanja. Quality 2021 (S.Brdarević, S. Jašarević, editors)”, ISSN 1512-9268, Neum, B&H, 17-19 June 2021., pp. 453-458\nPrevious ArticleSistem upravljanja kvalitetom ISO 9001 u funkciji razvoja novog proizvoda\nNext ArticleVirus koji je promijenio svijet\nMjerenje i kontrola odstupanja od oblika kod 3D printanih modela koristeći CMM i GOM


Ričard Grenel objasnio: Srbija i Kosovo nisu potpisali nikakav sporazum sa SAD! | Vestinet.rs\nPočetna POGLEDI\tRičard Grenel objasnio: Srbija i Kosovo nisu potpisali nikakav sporazum sa SAD!\nRičard Grenel – foto: Tanjug/Dragan Kujundžić\nSpecijalni izaslanik američkog predsednika za pregovore Beograda i Prištine Ričard Grenel izjavio je da su dve strane u Vašingtonu potpisale sporazum o međusobnoj saradnji, i da nisu potpisale nikakav sporazum sa SAD.\nGrenel je, na konferenciji za novinare, posle potpisivanja sporazuma u Beloj kući o normalizaciji ekonomskih odnosa između Srbije i tzv. Kosova rekao da je reč o „velikom sporazumu kome je prethodio veliki spor koji traje 21 godinu“.\n„Veliki je uspeh normalizacija vazdušnog, železničkog, drumskog saobraćaja, otvorene granice, širok dijapazon industrije….da je rešeno pitanje diploma…da će za Gazivode biti urađena studija izvodljivosti da bi se videlo kakva i koliko radnih mesta tu može da se otvori…“, kazao je on.\nNa pitanje da li su ovaj sporazum međusobno potpisali predstavnici Srbije i tzv. Kosova ili su ga potpisali sa SAD, on je odgovorio: „Potpisali su sporazum da će raditi zajedno na normalizaciji ekonomskih i trgovinskih odnosa“ i dodao da je sve isto u sporazumu koji su potpisali pojedinačno, svako svoj, Vučić i Hoti, sem poslednje tačke o Izraelu.\nOn je precizirao da je Tramp potpisao na oba dokumenta pismo o namerama da će oni (Srbija i tzv. Kosovo) raditi zajedno na sprovođenju ovog sporazuma, a ne da su Vučić i Hoti potpisali sporazum sa SAD, preneo je Tanjug.\n„Potrebni su nam Evropljani da radimo zajedno na rešenju odnosa Beograda i Prištine“, rekao je Grenel.\nKosovo i Srbija žele evropsku budućnosti i čeka ih dug put do toga, mi ćemo ih podržati na tom putu ali mi nismo deo EU, a to je deo političkog procesa koji je složen zbog EU kriterijuma, zaključio je on.\nDonald TrampKosovoRičard GrenelsporazumSRBIJA


Vesti online / Vesti / Srbija / Kosovo: Građani sa srpskim dokumentima u problemu\nZamenik kosovskog ministra unutrašnjih poslova Milan Radojević izjavio da kosovska granična policija, na nekim prelazima, ne priznaje srpska dokumenta.\nProblemi sa srpskim dokumentima na Kosovu i Metohijij\nKako javlja dopisnik B92, ne priznaju se lične karte koje su izdale izmeštene policijske uprave, ali i pasoši sa oznakom Koordinacione uprave i srpske vozačke dozvole onih građana koji imaju prebivalište na Kosovu.\nRadojević je za "B92" rekao da je, krajem prošlog i početkom ovog meseca, više desetina građana sa ovim dokumentima, podnelo žalbe kosovskom Ministarstvu unutrašnjih poslova, jer im je zabranjen ulazak ili izlazak sa Kosova prema centralnoj Srbiji, ali i prema Republici Makedoniji.\nOn je dodao da je od policije zatražio odgovor na pitanje koja je zakonska osnova za jednu ovakvu odluku i da je odgovor dobio od generalnog direktora policije koji je ocenio da je to u skladu sa briselskim Sporazumom o slobodi kretanja iz 2011. godine.\nSporazumom o slobodi kretanja\nSRBIJA Građani plaćaju greške birokrata: Javašluk kod izdavanja dokumenata\nSRBIJA Nema mobilnog bez kosovske lične\nSRBIJA Albanci sa Kosova voljni da plate do 2.500 evra za šengen pasoš\nSVET Lična karta sa žigom upozorenja


Atletičarku Srbije napala dvojica muškaraca! | Skandalozno\nSRAMOTA: Atletičarku Srbije napala dvojica muškaraca na naplatnoj rampi! – VIDEO\n“Ovim putem pozvala bih sve sportiste i prijatelje da budu primer drugima, da primene samokontrolu u ovakvim stresnim situacijama i pozovu policiju. Ova lica su pobegla sa mesta zločina, gde su nam pretili životima, a policija trenutno obavlja svoj posao. STOP NASILJU”, napisala je Tatjana Mirković – Jelača na Fejsbuku.\nBudite prvi sa komentarom na članku "SRAMOTA: Atletičarku Srbije napala dvojica muškaraca na naplatnoj rampi! – VIDEO"


Beograd je spreman za jubilarni maraton - Sportske vesti - Savremenisport.com\nNaslovna :: Sportske vesti ::\tBeograd je spreman za jubilarni maraton\nU nedelju 22. aprila u 10 časova biće dat znak za start jubilarnog, 25. Beogradskog maratona i Bulevarom kralja Aleksandra poteći će reka maratonaca i polumaratonaca praćeni s učesnicima Kurir Trke zadovoljstva na 5 km, u kojoj organizatori priželjkuju 25.000 učesnika za 25 maratonskih godina.\nSudeći po konferenciji za novinare koja je održana u Skupštini grada Beograda, naš glavni grad je spreman za nedeljnu trku.\n- Beogradski maraton je jedna od najznačajnijih sportskih manifestacija u Beogradu i Srbiji, a jubilarni 25. maraton je izazov za sve nas koji učestvujemo u organizaciji i uveren sam da će grad Beograd i sve njegove službe učiniti sve da se Beograđani i naši gosti osećali vrlo prijatno - rekao je Aca Kovačević, gradski sekretar za sport.\nDarko Glavaš, načelnik odeljenja Skupštine grada za praćenje, koordinaciju i upravljane projektima istakao je da će svi učesnici kao i Beograđani koji se opredele za neku od trka na Beogradskom maratonu, ili da duž staze bodre trkače, moći da uživaju u svečanom ruhu u koje će biti obučeni beogradski bulevari, trgovi i ulice. A za to pobrinuli su se gradska javna preduzeća i komunalne službe.\nDr. Goran Marković je u ime Sekretarijata za zdravstvo saopštio da će na stazi dežurati 15 ekipa domova zdravlja, a da će Gradski zavod za hitnu medicinsku pomoć raditi redovno pošto su njegove ekipe snabdevene propusnicama koje im omogućavaju da, ako je potrebno, preseku maratonsku stazu i ukažu svima neophodnu pomoć.\nLjiljana Kuzmanović, koordinator Sekretarijata za saobraćaj, obećala je da posle svih radova koji su urađeni na maratonskoj trasi ona izgledati lepše nego ikad i da će u saradnji saobraćajnom policijom saobraćaj u gradu, uprkos zatvorenoj stazi dobro funkcionisati.\nGospođa Kuzmanović je pozvala Beograđane da 22. april, koji je ujedno i Dan planete zemlje, provedu bez svojih automobila, a Nedeljko Munjas, zamenik načelnika PU za saobraćajnu policiju, istakao je da ne očekuje nikakve saobraćane probleme, u čemu će značajno pomoći Most na Adi koji spaja novi i stari deo Beograda, kao i uigranost pripadnika saobraćane policije koji 25. put obezbeđuju ovu manifestaciju. Ivan Pavlović, u ime Uprave Policije Grada Beograda za sprečavanje nasilja na sportskim priredbama istakao je da se ne očekuju nikakvi problemi i poželeo učesnicima dobre trke, a da će pripadnici Uprave preduzeti sve mere da im to i omoguće.\nDr. Nenad Dikić, direktor Antidoping agencije Srbije istakao je da Beogradski maraton nikad nije imao problema sa dopingom, a da su u ADAS-u došli na ideju da omoguće učesnicima da budu pravilno hidrirani i da nadoknade elektrolite i šećer koji gube tokom trke. Ideja će biti realizovana u saradnji sa Udruženjem za medicinu sporta i agencijom SENSA, tako da će svi učesnici maratona na okrepnim stanicama naći sportski napitak "Hidrostar" koji će nadoknaditi ono što se izgubi tokom trke.\nNovi sponzor Beogradskog maratona je AMSS čija će žuta vozila predvoditi trkače i nositi semafore sa vremenom trke, a informativni centar davati uputstva Beograđanima koji žele da iz jednog kraja grada stignu u drugi za vreme trajanja maratona, rekla je Zorica Bilibajkić.\nAleksandar Vujčić, generalni sekretar Saveza za sport i rekreaciju invalida istakao je da se očekuje rekordan broj učesnika u Kurir trci zadovoljstva, a da će dvojica sportista invalida startovati i u punom maratonu - svi pod sloganom "Ravnopravno do cilja".\nDirektor Beogradskog maratona Dejan Nikolić najavio je veliki broj humanitarnih akcija u sklopu maratona, čestitao maratoncima Ani Subotić i Darku Živanoviću, koji su se priključili Oliveri Jevtić u olimpijskom timu Srbije za Igre u Londonu, zvaničnom promoteru jubilarnog maratona. Nikolić je iskoristio priliku da se zahvali i svim pojedincima, institucijama i organizacijama koji su na bilo koji način doprineli u organizaciji dosadašnja 24 maratona.\nNaša šampionka u tekvondou Milica Mandić predstavljala je olimpijski tim Srbije na konferenciji za novinare i pozvala Beograđane, a posebno sportiste, da u nedelju učestvuju na 25. Beogradskom maratonu, ali i da na leto navijaju za sve naše sportiste dok se na Olimpijskim igrama budu takmičili sa rivalima iz čitavog sveta.\nDatum: 20.04.2012. Autor: Nikola Marinković\n+ Izbor imena za zvaničnu fudbalsku lo...


Potvrđena prva optužnica protiv Ivice Todorića - Svet - Dnevni list Danas\nPočetna » Svet » Potvrđena prva optužnica protiv Ivice Todorića\n0Piše: Beta 17. decembra 2019. 10.11\nTo je prva optužnica protiv Todorića, a zagrebačko tužilaštvo ju je podiglo septembra.\nOptuženi su i nekadašnja izvršna potpredsednica za poslovanje i poslovni razvoj u „Agrokoru“, Piruška Canjuga, bivši direktor zadužen za građevinske investicije Ante Huljev, i jedan državljanin Austrije.\nPo podizanju optužnice u septembru, Todorić je rekao da je ona „nesumnjivo“ podignuta po nalogu premijera Andreja Plenkovića i „njegovih poslušnika“ da bi se prikrila „otimačina, pljačka i uništavanje Agrokora“.\nIstragom su obuhvaćeni i njegovi sinovi Ivan i Ante Todorić, kao i još 12 osoba, uglavnom bivših „Agrokorovih“ menadžera.\nPo otvaranju afere „Agrokor“ krajem 2017. Ivica Todorić je pobegao u Veliku Britaniju koja ga je godinu kasnije izručila Hrvatskoj. Neko vreme je bio u pritvoru u Zagrebu, ali je ubrzo pušten uz kauciju od 7,5 miliona kuna (milion evra) i zabranu napuštanja Zagreba.


Valencia osvojila Evrokup, sledeće sezone u Evroligi! - Sportske novosti\nNaslovna Košarka Novosti Košarka Valencia osvojila Evrokup, sledeće sezone u Evroligi!\nValencia osvojila Evrokup, sledeće sezone u Evroligi!\nEkipa Valencije bila je jedan od najvećih favorita za osvajanje Evrokupa i pre početka ovog takmičenja, a osvajanjem ovog takmičenja su i potvrdili takav epitet.\nNakon rezultata 1-1 protiv Albe, u majstorici u Valenciji slavili su ubedljivim rezultatom 89-63.\nŠpanska ekipa osvojila je sasvim zasluženo Evrokup 2018/19 prikazavši dominaciju na svom parketu gde nijednom nisu izgubili ove sezone (u Evrokupu). Osim toga igrali su veoma atraktivno i efikasno, vođeni iskusnim igračima, a naredne sezone igraće u Evroligi.\nTo znači da ćemo naredne sezone gledati četiri španska kluba u Evroligi, a zbog novog pravila da pet španskih ekipa neće moći da igra u EL, postojaće jedna wild karta koju bi možda mogao da dobije jedan klub iz ABA lige.\nPrethodni tekstValverde: Moramo da budemo oprezni\nSledeći tekstTrener “Crvenih Đavola” želi reprizu iz Pariza\nSTATISTIKOM DO DOBITKA – PONEDELJAK 24. FEBRUAR\nridji - 24 februara, 2020\nPonedeljkom ponuda možda jeste skromnija, ali ponekad je to i dobra stvar za kladioničara, jer ne mora mnogo da misli. Za danas samo izdvojili...


Fakultet likovnih umjetnosti, 03.12.2018\n/ Fakultet likovnih umjetnosti /Vijesti /Studenti FLU o izložbi "4 / prostor 3“ i legatu Jovana Dučića\nOko 20 studenata Fakulteta likovnih umjetnosti imali su priliku da, u okviru jednodnevne ekskurzije, pogledaju izložbu skulptura "4 / prostor 3“, u Trebinju i posjete Akademiju i Muzej Hercegovine, u petak, 30. novembra.\nInicijator pve ekskurzije, asistent FLU Ivana Radovanović, kazala je da se ova ekskurzija razlikuje od ostalih po tome što su studenti imali priliku direktno da se upoznaju sa radom i samim autorima, eminentnim skulptorim koji pripadaju generaciji koja se pojavila krajem 80-ih i početkom 90-ih 20.vijeka.\n"Poznatiji kao predstavnici "nove beogradske skulpture", već treći put, umjetnici Srđan Apostolovića, Zdravko Joksimović, Dobrivoje Krgovića i Dušana Petrovića zajednički izlažu. Njihovi zajednički vajarski počeci odvijali su se u likovnoj radionici Galerije Studentskog kulturnog centar u Beogradu", kazala je Radovanović.\nNikola Balević, student sa SP Vajarstvo kaže da se ne dešava svaki dan da mladi umjetnik ima priliku posjetiti izložbu,gdje vam lično autori drže predavanje i iz prve ruke vam pričaju o svojim djelima.\n"Uz to smo imali posjetu akademiji u Trebinju gdje smo upoznali dosta mladih kolega i vidjeli šta to oni rade u svojim skromnim prostorima fakulteta. Posjetili smo i muzej Hercegovine. Iznenadili smo se njihovom dobrodošlicom. Nekoliko ljudi nas je vodilo kroz postavku muzeja gdje se dobro vidi kako cijene i poštuju to što imaju", prenosi utiske Nikola, koji je izrazio zahvalnost i astistentkinji Radovanović koja je inicirala ovaj put.\nNakon izložbe, studente sa Cetinja su upoznali sa prostorom i načinom rada Akademije u Trebinju, up njihove mlade kolege iz tog grada.\nUz stručno vođenje Tamare Rajković, istoričara umjetnosti, koja radi kao kustos u Muzeju Hercegovine, studenti su se upoznali sa arheološkom zbirkom, kao i legatom Jovana Dučića, čuvenog pisca, pjesnika i diplomate.\nStudentkinja Željka Pestorić sa SP Grafika kaže da je posebno bila impresionirana zbirkom Jovana Dučića koja obuhvata umjetničke eksponate iz perioda antičke Grčke i Rima.\n"Mislim da su aktivnosti kao što je ova od velike važnosti za nas studente i nadam se da će ovakvih izleta biti i u buduće", zaključila je studentkinja.


„Rudnički vidici“ na Rudniku – GMinfo\nČlanovi Udruženja „Rudnički vidici“ u prethodnih sedam dana (od 5. do 12. oktobra) održali su na Rudniku svojevrsnu manifestaciju, koja je u prvom planu imala obeležavanje Dečje nedelje pod nazivom «Kad se ruke slože, sve se može», a u okviru koje su deca predškolskog i školskog uzrasta imala priliku da se kroz kreativne radionice okušaju u raznim tehnikama likovne i primenjene umetnosti.\nU sedam dana održano je devet radionica kroz koje je prošlo oko 150 dece.\n– Ova manifestacija se održava četvrti put na Rudniku i do ove godine deca su svoje radove nosila kući. Ovoga puta na inicijativu same dece i njihove učiteljice Katarine Jocić Ilinčić, radovi su prikupljaniu i 12. oktobra organizovana je humanitarna prodaja, a sredstva u visini od 10.800 dinara, koja su za nepuna dva sata prikupljena, donirana su za lečenje male Anike Manić – kaže Ljubiša Stanković, iz udruženja „Rudnički vidici“.\nIstog dana su Nataša Ristivojević i Ljubiša Stanković sa decom Predškolske ustanove „Sunce»“na Rudniku realizovali kreativnu radionicu „Neka ova jesen miriše na sreću“.\nU Domu kulture «Vojislav Ilić» na Rudniku, u ponedeljak 5 .oktobra, otvorena je izložba slika u organizaciji Udruženja likovnih i primenjenih umetnika «Rudnički vidici» iz Gornjeg Milanovca\nDo juče posetioci su mogli da vide 43 dela koja su nastala u toku prošle godine na likovnim kolonijama koje je organizovalo ovo udruženje. Slikari, njih 21., su iz Niša, Beograda, Novog Sada, Smederevske Palanke, Čačka i Gornjeg Milanovca. A izloženi su i predmeti koje izrađuju primenjeni umetnici udruženja „Rudnički vidici“.\nKao poklon meštanima varošice slikari udruženja Suzana Jevremović, Radomir Aranđelović, Bogoljub Janaćković, Milan Bojović, Aleksandar Pavlović i Ljubiša Stanković su za vikend na zidu zgrade u centru Rudnika naslikali grb Rudnika i obnovilu slova na spomenicima na trgu.\nTreća godina muzejskog festivala posvećenog nacionalnim manjinama


Ericsson otvara prvi globalni ICT Centar u Švedskoj – Personal magazin\nOvo je prvi od tri globalna ICT Centra visoke tehnologije, u koji će biti smešten kompletan portfolio kompanije. Ericsson pojačava svoje prisustvo u Evropi otvaranjem prvog globalnog ICT Centra u Linköpingu. …\nOvo je prvi od tri globalna ICT Centra visoke tehnologije, u koji će biti smešten kompletan portfolio kompanije. Ericsson pojačava svoje prisustvo u Evropi otvaranjem prvog globalnog ICT Centra u Linköpingu.\nKompanija Ericsson uvodi prvi globalni ICT Centar u Linköpingu. Ovo je prvi centar od tri planirana, koji je kompanija Ericsson najavila za izgradnju, u septembru prošle godine. Dva će biti smeštena u Švedskoj, dok će jedan biti u Kanadi.\nOvi centri su podrška za više od 25.000 zaposlenih u sektoru za istraživanje i razvoj kompanije Ericsson, koji funkcionišu na dnevnom nivou, kao i za organizacije globalno. Kompanija Ericsson ima svoje test laboratorije i centre koji čuvaju podatke širom sveta. Strategija je da se većina njih, uz opremu i instalacije, konsoliduje u nove centre.\n“Otvaranjem prvog globalnog ICT Centra, kompanija Ericsson, kao lider za provajdere na polju informacije i tehnologije, pravi još jedan veliki korak na putu ka umreženom društvu, vodeći tako celokupnu industriju na polju Cloud tehnologije. Globalni ICT Centri čine našu industrijsku posvećenost cloud tehnologiji. Sa ovakvom tehnologijom, centri će omogućiti našim umreženo funkcionalnim timovima da sarađuju izvan granica. Na taj način bićemo u prilici da kvalitetne proizvode i usluge dostavimo našim korisnicima brže nego ranije, što za nas u ovom trenutku predstavlja prekretnicu,” izjavio je Graham Osborne, potpredsednik programa globalnog ICT Centra kompanije Ericsson.\nU novim centrima će se nalaziti kompletan portfolio kompanije Ericsson i biće dostupan svim inženjerima za istraživanje i razvoj širom sveta. Globalni ICT Centri će imati najbolju energetsku efikasnost, a nalaziće se u oblastima sa pristupom obnovljivim izvorima energije i sa pouzdanom električnom mrežom. Sva tri ICT Centra ukupno biće površine do 120.000 kvadratnih metara, što predstavlja veličinu od oko 14 fudbalskih terena.\nCentri će imati moderan dizajn, kreiran na modularnom odnosno prilagodljivom načinu, obezbeđujući tako efikasno korišćenje resursa i prostora koji je prilagođen poslovnim potrebama. Kompanija Ericsson procenjuje da će kombinacija arhitekture, dizajna i lokacije, smanjiti potrošnju energije i do 40%. Ovo značajno smanjenje emisije ugljen-dioksida ima ključnu ulogu za kompaniju Ericsson u sagledavanju vizije održive budućnosti.\nEricsson otvara prvi globalni ICT Centar u Švedskoj was last modified: September 8th, 2014 by Redakcija


URA: Šatori zastiđe i slika rasula zvanične politike | PCNEN\nObjavljeno: 26.02.2020, 20:18h\nTo je sramota za Vladu Crne Gore, resorno ministarstvo i sve one koji su već decenijama na pozicijama da upravljaju crnogorskim zdravstvenim sistemom.\nPostavljanje šatora u krugu Infektivne klinike Kliničkog centra Crne Gore u svrhu nadomješćivanja nepostojanja uslova u sadašnjoj klinici zbog sve izglednije pojave koronavirusa u Crnoj Gori je sramota za jednu zemlju koja se nalazi na tlu Evrope, saopštili su danas iz Građanskog pokreta URA.\n„Šatori u 21. vijeku i 2020. godini koji treba da posluže kao pomoćni prostor za liječenje oboljelih od koronavirusa i to u glavnom gradu jedne evropske zemlje su zastiđe. To pokazuje kapacitete našeg zdravstvenog sistema i to pokazuje na kojem je ono stupnju. Stidi li se minstar zdravlja sada svoje nedavne izjave da naše zdravstvo stoji ‘rame uz rame sa razvijenim evropskim zemljama’“, pitaju u URA.\nOni podsjećaju da su prethodne godine reagovali na nepodnošljivo i neuslovno stanje u Infektivnoj klinici Kliničkog centra Crne Gore koja je smještena u modifikovanoj baraci u dvorištu Dvorca Petrovića na Kruševcu“.\n„Tada smo pitali a i sada javno pitamo ministra i premijera šta je sa obećanjima kojima su neukusno zasipali crnogorsku javnost da će nova klinika biti uskoro izgrađena. Osjećaju li bar gram sramote zbog toga što ćemo u sve izgledniju borbu sa koronavirusom ući sa šatorima“, navode iz Građanskog pokreta URA.\nKažu i da su se sredstva za izgradnju novih bolničkih kapaciteta i novih klinika mogla do sada naći bezbroj puta u budžetu.\n„Umjesto partijskih stanova, bonusa, nenaplaćenog i oproštenog poreza partijskim preduzetnicima, iz državne pomoći koja svake godine ide gubitašima kao što je „Montenegro airlines“ moglo se napraviti još nekoliko Kliničkih centara bez ikakve pomoći sa strane, a da ne pominjemo i nju. Šatori su slika rasula zvanične politike i slika koja vrijeđa svakog normalnog i pristojnog čovjeka u ovoj zemlji“, kažu na kraju reagovanja iz ove stranke.


Održan koncert istaknutog egipatskog umetnika Mohameda Šamsa - Tempo Naxi radio\nOdržan koncert istaknutog egipatskog umetnika Mohameda Šamsa\n21. децембра 2021. 21. децембра 2021. Zoran Nikolic\nU zaječarskom pozorištu održan je pijanistički resital istaknutog egipatskog umetnika Mohameda Šamsa i nastup klavirskog dua Mohamed Šams-Jovanka Višekruna Janković. Gospodin Šams je vrhunski pijanista, jedan od vodećih egipatskih muzičara, možda i najbolji klasični umetnik mlađe genercije koji živi u Njujorku i Egipćani su veoma ponosni na njega. Ambasada Egipta ga predstavlja u nekoliko gradova u Srbiji među kojima je i Zaječar.\nEgipatski umetnik je poklonio zaječarskoj publici šest kompozicija popularnih egipatskih kompozitora za koje su pojedini aranžmani napisani neporedno pred put u Srbiju. Publika je uživala u premijernom izvođenju kompozicija egipatskih autora, koje ni beogradska publika na koncertu pre nedelju dana nije imala prilike da čuje.\nTakođe je izveo i “Karmen fantaziju” u aranžmanu čuvenog pijaniste Horovica, što je jedan od najvirtuoznijih aranžmana za solo klavir. Zajedno sa Jovankom Višekrunom Janković Šams je izveo “Slovenske igre” Antonjina Dvoržaka. Koncertu je prisustvovao i egipatski ambasador u Srbiji, njegova ekselencija Amr Alguvejli, koji je razmenio poklone sa direktorom zaječarskog teatra Vladimirom Đuričićem.\nGimnazijalci obradovali drugare iz “Oblutka”\nFK Timočanin obeležava 100 godina postojanja


UREDNICA JELENE BAČIĆ ALIMPIĆ ZBOG NJE TRAŽI BENIFICIRANI RADNI STAŽ! Evo koji je problem saradnje sa njom! - Informer Ad\nKomferencija povorom promocije nove knjige Jelene Bačić Alimpić, koja nosi naziv "Kletva"\nTokom konferencije za štampu podovom knjige "Kletva", sadadnici su otkrili kako je to sarađivati sa Jelenom Bačić Alimpić, kao i šta misle o njenoj novoj knjizi\nI PRE PROMOCIJE ZA SAMO PET DANA PRVA NA TOP LISTI! Jelena Bačić Alimpić: Nisam smela da razočaram čitaoce! sledeća vest\npisac promocija knjige jelena bačić alimpić kletva džet set\nNEKA MI SE JAVI TA ŽENA! Zorica Brunclik o najdužem intimnom odnosu supruga Kemiša: Hoću da potvrdi da Miroljub ne laže\nPRELEPA GLUMICA KALINA KOVAČEVIĆ RAZNEŽILA PRATIOCE! Glumica objavila fotografiju sa majkom koja je takođe glumica


Više od nedjelju dana se danonoćno bore sa vatrom: Vatrogasci ODBIJAJU POŽAR OD KUĆA u selu Mirilovići - Srpskainfo\nPožar u selu Mirilovići u Bileći zbog jakog vjetra približio se seoskim kućama, a bilećki vatrogasci pokušavaju da suzbiju vatru, rečeno je u bilećkoj Vatrogasnoj jedinici.\nZamjenik starješine Teritorijalne vatrogasno-spasilačke jedinice Gacko Žarko Rudović rekao je da je aktivan i požar na graničnom području između Bileće i Gacka iznad sela Brestica prema gatačkom selu Zagradci i planini Baba.\n– Gatački vatrogasci će preuzeti gašenje tog požara da bi pomogli bilećkim kolegama, koji su angažovani na drugim lokacijama – rekao je Rudović.\n– Može se reći da je taj požar praktično ugašen, tokom dana se negdje još javi vatra na tom lokalitetu, ali vatrogasne ekipe dežuraju i ne daju da se proširi -rekao je Rudović.\nPožar u selu Vlaška koji je aktivan već nekoliko dana i dalje je pod kontrolom, iako se povremeno aktiviraju krakovi, koji ne prijete objektima, receno je za Srpskainfo u trebinjskoj vatrogasnoj jedinici. Novih požara na teritoriji Trebinja danas nije bilo.\nGradovi Bileća požar vatrogasci\nVATRA IZNAD TREBINJA Uzrok požara na Leotaru ljudski faktor\nPožar u Trebinju pod kontrolom: I dalje gori u Bileći, vatrogasci na terenu\nVEĆINA VATRENIH STIHIJA LOKALIZOVANA U Blieći aktivan još jedan požar koji ne ugrožava stambene objekte


Vreme potrebno za izradu sajta - Najpovoljnija izrada sajta → Najpovoljnije → Najpovoljnija izrada sajta\nVreme potrebno da se uradi jedan sajt zavisi od nekoliko faktora. Jedan od najvažnijih faktora koji uti ču na vreme.izrade sajta je Veličina sajta. Sasvim logično, što sajt ima više stranica, više vremena je potrebno za njihovu izradu. Sajt od 10 stranica može biti završen za 3-4. dana, dok je za izradu sajta od više desetina ili stotina stranica, potrebno srazmerno više vremena.\nDrugi bitan faktor koji utiče na rok izrade sajta je stepen pripremljenosti materijala. Dobro pripremljen materijal utiče da vreme izrade sajta bude kraće, a osim toga i sama cena izrade sajta je niža kod dobro pripremljenog materijala.\nJoš jedan faktor koji utiče na vreme izrade sajta su zahtevi klijenta šta želi na sajtu od funkcija. Kompleksan sajt zahteva više vremena za izradu od jednostavnog sajta.\nKod izrade sajta, držimo se dogovorenih rokova izrade. Rok obično računamo od vremena dostave materijala potrebnog za izradu sajta.


LG donirao kućanske aparate ugroženim porodicama u Maglaju i Doboju - Akta.ba\nKompanija LG donirala je 50 velikih kućanskih aparata - veš mašine i frižidere porodicama čija je imovina teško stradala u poplavama koje su u maju i junu tekuće godine pogodile Bosnu i Hercegovinu.\nLider na tržištu u proizvodnji i dizajnu elektroničkih aparata, kompanija LG Eletronics, vodeći se poslovnom filozofijom da su potrošači uvijek na prvom mjestu, te da je briga o njima temelj njihovog poslovanja odlučila je da pomogne svojim kupcima i u najtežim trenucima.\n"Briga o korisnicima je uvijek bila u fokusu poslovanja kompanije LG. Teško je biti posmatrač tužnih sudbina ovih ljudi kojima je sve uništeno u veoma kratkom vremenskom periodu, upravo zbog toga smo se odlučili izaći na teren i pomoći onima kojima je to najpotrebnije", kazala nam je Aida Šehović rukovoditeljica marketing odjela kompanije Stanić Trade, ovlaštenog zastupnika LG Electronics za Bosnu i Hercegovinu.\nDonacije su vršene po principu jedna porodica jedan aparat, kako bi se pomoglo što većem broju domaćinstava. Odabir porodica predstavnici kompanije LG i Stanić Trade radili su u suradnji s Crvenim križom, a tom prilikom posebnu pažnju posvetili su trenutnom imovinskom stanju porodica, te zdravstvenom stanju članova domaćinstva, kako bi im se na ovaj način pružila pomoć i olakšao nastavak života u procesu oporavka.\n"U vrijeme poplava i nedugo poslije svi su nam pomagali, međutim kako vrijeme odmiče prave pomoći je sve manje, a ona je prijeko potrebna zbog situacije u kojoj se nalaze porodice čija je imovina zahvaćena poplavama. Upravo zbog toga se zahvaljujem kompaniji LG što nam u ovim teškim trenutcima pomaže i daje dobar primjer ostalim kompanijama", kazao nam je jedan od građana Maglaja, kojem je uručena donacija.\nSanaciju nastale štete i proces povratka u normalan život porodica koje su u poplavama pretrpjele ogromne materijalne gubitke, moguće je ubrzati i olakšati zahvaljujući aktivnostima i mobilnosti društveno odgovornih kompanija, kao što je LG Electronics.


Uspješno završen proces reakreditacije Univerziteta u Banjaluci\nFoto: Arhivska fotografija | Uspješno završen proces reakreditacije Univerziteta u Banjaluci\nGoran Lajić 02.04.2019 14:27\nBANJALUKA - Proces reakreditacije Banjalučkog univerziteta i akreditacije 16 studijskih programa prvog ciklusa, koji je trajao nepune dvije godine, uspješno je okončan, te rješenje o akreditaciji potvrđuje da UNIBL ispunjava sve kriterijume u oblasti visokog obrazovanja.\nRekao je ovo danas Radoslav Gajanin, rektor Univerziteta u Banjaluci, koji je istakao da su rješenje dobili prošle sedmice od Agencije za akreditaciju visokoškolskih ustanova RS i trajaće narednih pet godina.\n"Univerzitet ispunjava sve standarde kvaliteta u oblasti visokog obrazovanja, ali i standarde i smjernice za osiguranje kvaliteta u okviru evropskog jedinstvenog prostora visokog obrazovanja", istakao je Gajanin.\nOn kaže da su aktivnosti u vezi sa reakreditacijom uradili na vrijeme, te da su dobili i odgovarajuće preporuke šta treba unaprijediti u okviru UNIBL, te da će predano raditi na unapređenju svih oblasti obrazovanja i svih studijskih programa.\n"Naši studenti ne treba da brinu, nemaju razloga za to kad je riječ o tome da li će njihove diplome biti priznate u svijetu. UNIBL je prije svega jedna od prvih akreditovanih visokoškolskih ustanova u BiH, koja predano radi na unapređenju svih kriterijuma i standarda", rekao je Gajanin.\nStrain Posavljak, prorektor za nastavu i studentska pitanja na Banjalučkom univerzitetu, rekao je da je Komisija za eksternu evaluaciju zahtjeva provjeravala ispunjenost zahtjeva.\n"S tim u vezi Komisija je ocijenila da UNIBL od 10 kriterijuma sistema kvaliteta za sedam ima u potpunosti ispunjene zahtjeve, dok za tri kriterijuma ima pretežno ispunjene zahtjeve. Kad je riječ o ispunjenosti zahtjeva na 16 studijskih programa, UNIBL na 12 ima u potpunosti ispunjene zahtjeve sistema kvaliteta, dok su kod četiri pretežno ispunjeni zahtjevi. U narednom periodu planiramo da akreditujemo još 26 studijskih programa", rekao je Posavljak.\nOn je pojasnio da su u potpunosti ispunili zahtjeve arhitektura, ekonomija i poslovno upravljanje, računarstvo i informatika, srpski jezik i književnost, psihologija, opšti nastavnički studijski program na fakultetu fizičkog vaspitanja i sporta, proizvodno mašinstvo, stomatologija, biologija, agrarna ekonomija i ruralni razvoj, pravo, te hemijsko inženjerstvo i tehnologije.\nPosavljak je dodao da pretežno ispunjene zahtjeve ima likovna umjetnost, socijalni rad, rudarstvo i šumarstvo.\nČubrilović: Povećati kapacitet studentskog doma u Foči\nSberbank donirala interaktivnu tablu i sportske rekvizite školi iz Trna\nAkademija povodom 44 godine banjalučkog Univerziteta\nRazvoj treće misije univerziteta\nDijalog o kvalitetnom obrazovanju održan u Banjaluci


Podrška kompanijama u prekograničnom poslovanju - Edukaplus\nPodrška kompanijama u prekograničnom poslovanju\nViše od 70 kompanija iz Srbije, koristeći besplatne usluge Evropske mreže preduzetništva, uspostavilo je kontakte sa inostranim firmama u različitim sektorima privrede – od turizma i građevinarstva preko IKT-a do prehrambene industrije.\nNabavka i distribucija robe, učešće na tenderima, realizacija zajedničkih projekta, razmena znanja i tehnologija, samo su neke od mogućnosti saradnje kompanija kroz Evropsku mrežu preduzetništva (EEN). To je najveća evropska mreža podrške sektoru malih i srednjih preduzeća koja ima cilj podizanje konkurentnosti kroz prekogranično povezivanje, razvoj i unapređenje inovacija, piše Privredna komora Srbije (PKS) na svom zvaničnom portalu.\nUčešće Privredne komore Srbije u aktivnostima Evropske mreže preduzetništva je značajno unapredilo podršku malim i srednjim privrednim društvima u Srbiji, što se posebno ogleda u činjenici da su usluge koje pruža PKS i EEN više nego dopunjujuće i kompatibilne. Na taj način, poboljšan je i kvalitet usluga EEN kroz obezbeđivanje dinamičnijeg kontakta sa velikim brojem privrednika iz Srbije i zemalja koje učestvuju u sprovođenju usluga kroz ovu mrežu.\nPrivrednici mogu da razgovaraju i sa potencijalnim partnerima o zajedničkim razvojnim projektima na međunarodnim poslovnim susretima koji se organizuju u okviru sajmova. Koristeći usluge EEN mreže, kompanijama su na raspolaganju informacije o specifičnostima tržišta, zakonima, mogućnostima za apliciranje za fondove i programe EU, kao i učešće na međunarodnim tenderima. Najave svih aktivnosti Evropske mreže preduzetništva dostupne su na sajtu http://een.ec.europa.eu i Evropske mreže preduzetništva u Srbiji (www.een.rs ).


Dan online - Ekonomija: Prosječna plata 514 eura - 2019-03-30\nEkonomija PREMA PODACIMA MONSTATA\nRealne zarade pale Prosječna plata 514 eura\nProsječna neto zarada u februaru je, prema podacima Monstata, iznosila 514 eura, i veća je za euro u odnosu na januar, a za tri eura u odnosu na isti mjesec prošle godine. Prosječna bruto zarada u februaru je iznosila 772 eura.\n– Ako se ima u vidu da su potrošačke cijene u februaru u odnosu na januar porasle 0,4 odsto, proizilazi da su realne neto zarade u istom periodu pale 0,2 odsto – kazali su iz Monstata.\nProsječne zarade bez poreza i doprinosa u februaru su u odnosu na januar najviše porasle u sektorima poslovanja sa nekretninama 6,4 odsto, administrativne i pomoćne uslužne djelatnosti 5,4 odsto, umjetnost, zabava i rekreacija i stručne, naučne i tehničke djelatnosti 5,3 odsto. Pad je zabilježen u sektorima snabdijevanje električnom energijom 7,6 odsto, snabdijevanje vodom, upravljanje otpadom 3,5 odsto, prerađivačka industrija 3,3 odsto, finansijske i djelatnosti osiguranja 1,8 odsto, ostale uslužne djelatnosti 1,3 odsto...


Beograd, 09. April 2012.\nDAČIĆ: RAZGRANIČENJE JEDINO REŠENJE ZA KOSOVO\nBEOGRAD, 9. aprila (Tanjug) Zamenik premijera i ministar unutrašnjih poslova Ivica Dačić ponovio je danas da je jedino realno rešenje za Kosovo i Metohiju u razgraničenju teritorija i ocenio da u predizbonoj kampampanji osim njega niko ne govori o suštinskim pitanjima.\n"Ostali Kosovo ne pominju dok su u kampanji jer nemaju vremena od obilazaka fabrika i preduzeća. Čudi me samo odakle smo u ovakvoj krizi ako ih imamo toliko", rekao je Dačić novinarima na proslavi devetogodišnjice Uprave za obezbeđenje pojedinih ličnosti i objekata. Dačić je istako da Srbija treba da štiti svoj narod, a da je sve ostalo politika.\nIVANOVIĆ TRAŽI DA AMBASADE REAGUJU NA INCIDENTE NA KOSOVU\nBEOGRAD, 9. aprila 2012. (Beta) Državni sekretar Ministarstva za Kosovo i Metohiju Oliver Ivanović izjavio je danas da američka ambasada i ambasade zapadnih zemlja u Prištini moraju da reaguju na incidente kakvih je bilo proteklih dana na Kosovu.\n"Kosovske vlasti ne pokazuju snažan interes i volju da ovake stvari kontrolišu, a ono što je moguće je i da ne mogu da ih kontrolišu jer nisu tako snazni da utiču na ponašanje građana. Međutim, mnogo veći uticaj imaju međunarodne organizacije i ambasadori i zato je potrebno da oni reaguju", rekao je Ivanović za Radioteleviziju Srbije.\nOn je rekao da su incidenti verovatno u vezi sa izborima u Srbiji 6. maja, ali je dodao i da su meseci mart i april poslednjih 15 godina delikatni i po pravilu "zgodni" da se napravi incident u kojima učestvuju i Albanci i Srbi. Ivanović je kazao da Srbija ima puno pravo da na Kosovu organizuje predsedničke i parlamentarne izbora i da to ne moze da se zabrani.\nS druge strabe, odluka da se lokalni izbori ne održe na Kosovu još nije definitivna, rekao je Ivanović, ali je ukazao da bi održavanje tih izbora bilo teško bez učesća međunarodne zajednice.\nJAHJAGA I KOSOVSKA VLADA OSUDILI NAPAD U MITROVICI\nPRIŠTINA, 8. aprila 2012. (Beta) Kabinet predsednice Kosova, Atifete Jahjage, kosovska vlada i političke partije su najoštrije osudili napad u Mitrovici u kojem je jedna osoba poginula, a četiri su ranjene, i zatražili od policije da što pre pronađe počinioce tog dela i izvede ih pred lice pravde.\nVlada Kosova takođe je osudila teroristički akt u kojem je život izgubio jedan građanin Kosova u severnom delu Mitrovice. Posebnim saopštenjima za medije ovaj kriminalni akt su osudili Demokratski savez Kosova, Alijansa za budućnost Kosova i Pokret Samoopredelenje.\nRedžepi kao i regionalni portparol policije Kosova za region Mitrovice Besim Hoti nisu isključili mogućnost etničkog motiva napada.\nPolicija Kosova je potvrdila da je u noći između subote i nedelje, oko 1.20 od eksplozivne naprave koja je postavljena na prozor stana jednog Albanca u naselju "Tri solitera" preminuo Seljver Hajredini star 38 godina. Samjuel Zbogar, specijalni predstavnik EU, izjavio je da je šokiran informacijom o ovom aktu.On je apelovao na sve zajednice da ostanu mirne i prepuste ovo pitanje policiji, Euleksu i kosovskim vlastima.\nPRIŠTINA, 7. aprila 2012. (Beta) Predsednica Kosova Atifete Jahjaga izjavila je danas u Prištini da na Kosovu neće biti održani srpski lokalne izbori.\n"I paketom Ahtisarija i Ustavom Kosova predviđa se opštinska autonomija, proces koji ne dozvoljava podelu, niti samoopredelenje, niti podelu niti prisajedinjenje drugoj državi. Tim procesom se predviđa decentralizacija, koja je uspešno okončana u drugim delovima Kosova. Nema specijalnog statusa za sever Kosova", poručila je Jahjaga.\nOna je ponovila da su stavovi institucija Kosova jasni, a to je da je "o unutrašnjim pitanjima Kosova rešenje utvrđeno u okviru Ustava i zakona Kosova" i dodala da o tome ni sa kim neće biti razgovora. Kosovska predsednica kazala je da su njeni prioriteti stabilna i normalna situacija na Kosovu.\nJahjaga je na prijemu rekla da je u proteklom periodu radila u skladu sa svojim ustavnim obavezama, da je bila faktor jedinstva i da zalagala da se sva pitanja reše kroz redovnu zakonsku proceduru.\nTAČI: INTEGRACIJA SRBA JEDINO REŠENJE KOSOVSKOG PROBLEMA\nVAŠINGTON, 6. aprila 2012. (Beta) Premijer Kosova Hašim Tači rekao je danas da je integracija srpske populacije na Kosovu jedina opcija koju će prihvatiti i da neće biti promene granica.\nTači je posle ovonedeljnih razgovora s američkom državnom sekretarkom Hilari Klinton i potpredsednikom Džozefom Bajdenom u izjavi za agenciju AP odbacio pozive da Priština da veću autonomiju srpskoj zajednici na severu Kosova.\n"Neće biti promene granice", poručio je Tači. On je rekao da bi voleo da kosovska granica bude otvorena i odbacio zamisao o razmeni teritorija sa Srbijom.\nBela kuća je saopštila da je Bajden juče čestitao Tačiju na ostvarenom napretku u dijalogu BeogradPriština i početak izrade studije izvodljivosti za Sporazum o stabilizaciji i pridruživanju EUKosovo.\n"SAD snažno podržavaju dijalog i očekuju da će u potpunosti biti sprovedeni sporazumi koje su postigli Kosovo i Srbija, što će koristiti narodima obe zemlje", navodi se u saopštenju.\nBajden je ponovio podršku SAD suverenitetu i teritorijalnom integritetu Kosova, dok je Tači izneo uveravanja da je privržen izgradnji regiona s dobrosusedskim odnosima i sprovođenju potrebnih demokratskih i ekonomskih reformi, saopštila je Bela kuća.\nTači u višednevnoj posedi SAD predvodi delegaciju Prištine u kojoj se nalaze i ministar spoljnih poslova Enver Hodžaj i ministarka za evropsku integraciju Vljora Čitaku.\nREDŽEPI O PLANU ZA SPREČAVANJE IZBORA\nČAGLAVICA, 6. aprila 2012. (Beta) Ministar unutrašnjih poslova Kosova Bajram Redžepi upozorio je danas da policija ima operativni plan za sprečavanje održavanja srpskih lokalnih izbora na Kosovu, kao i da svi koji pokušaju da spreče policiju u tom poslu mogu biti uhapšeni.\n"Operativni plan ima tri komponente, prva je otkrivanje informacija, kuda se kreću i da li se izbori negde organizuju, druga je preventivno delovanje, konfiskovanje izbornog materijala na granici i onemogućavanje kampanja koje mogu stvoriti tenzije i ugroziti sigurnost na Kosovu, a treća je da se konfiskuje materijal ukoliko negde ipak dođe", kazao je Redžepi za KiM radio.\nGovoreci o hapšenjima Srba, ali i kosovskih policajaca, Redžepi je naveo da KP, za razliku od MUP Srbije nikoga nije uhapsila iz osvete.\n"Mi ne hapsimo zbog osvete, već samo ako je neko prekršio zakon. Sad, zbog predizborne kampanje, ne možemo da tolerišemo neke nezakonite radnje. Nastavićemo hapšenja, ali nikako zbog osvete kao što je izjavio ministar (unutrašnih poslova Srbije Ivica) Dačić. To je primitivan način, a mi pokušavamo da budemo demokratska zemlja", kazao je on.\nRedzepi je naveo da u Kosovskoj policiji ima policajaca koji saraduju sa MUPom Srbije i koji se nalaze na duplim platnim spiskovima.\n"Postoje oni koji su formalno policajci Kosova, ali isto tako dobijaju platu i od MUPa Srbije i saraduju sa njima. To istražujemo oprezno, zajedno sa Euleksom i ukoliko to utvrdimo oni će biti smenjeni ili uhapšeni", kazao je ministar. Prema Redzepijevim rečima, veliki problem ljudima, kako Srbima, tako i Albancima predstavlja visina osiguranja koja se za vozila naplaćuje na prelazima.\nMinistar je dodao da bi bilo dobro da se to promeni, jer korist imaju samo osiguravajuća društva.\nNACI CEMO REŠENJE ZA KIM, ZA IZBORE NAM NE TREBA POMOC\nBEOGRAD, 9. aprila (Tanjug) Državni sekretar u Miistarstvu za Kosovo i Metohiju Oliver Ivanovic izjavio je danas da Srbiji ne treba pomoc da organizuje izbore na KiM, da je dovoljno samo "da nam niko u tom poslu ne smeta", naveo je da Ahtisarijev plan za sever više "nije u igri" i dodao da je optimista u pogledu konacnog rešenja za Kosovo.\n"Ne treba nam pomoc za izbore, vec je potrebno samo da nam neko smeta u održavanju neceg što smatramo našim legitimnim i legalnim pravom i pravom da ljudima pružimo priliku da se izjasne o tome ko žele da vodi ovu Srbiju i u parlamentu i vladi sutra ali i kao predsednik Republike Srbije", rekao je Ivanovic u intervjuu Tanjugu.\nKomentarišuci informacije prema kojima OEBS može da organizuje parlamentarne i predsednicke izbore Srbije na Kosovu Ivanovic je dodao da je ta Misija ponudila svoje posredovanje u ovoj veoma delikatnoj situaciji, jer bi to prihvatila Priština.\n"Ali, to nama ne znaci. Jer mi smo do sada uvek sami organizovali i parlamentarne i predsednicke izbore i jednom smo cak organizovali i lokalne izbore 2008 godine. Prema tome ne vredi nas ucenjivati u tom smislu i nuditi OEBS , kao nekoga ko je posrednik jer se bojim da to može stvoriti vrlo opasan presedan" naglasio je Ivanovic.\nOn je ponovio da su medunarodne misije i do sada obavljale mnoge poslove, ukljucujuci i organizaciju izbora, onih izbora koji se na Kosovu održavaju.\nAli isto tako, naveo je Ivanovic, iskustvo nam govori da te medunarodne misije u jednom trenutku prestanku da postoje ili pak smanje do te mere svoje osoblje i onda odluce da deo od svojih odgovornosti prenesu. "I kao po pravilu ne vracaju odgovornost Srbiji koja im je dozvolila da svoju misiju rašire i deluju, nego po pravilu te svoje odgvornosti i ovlascenja prenose na kosovske institucije, što za nas nije prihvatljivo", napomenuo je Ivanovic.\nOn je dodao da ce se status Kosova još rešavati, takode i status severa kad za to dode vreme, ali da je za sada Srbiji potrebno, "da nas ne ometa ni OEBS ni bilo koja druga medunarodna misija".\n"Svakako od njih ono što najmanje ocekujemo jeste da uticu na Prištinu, kako ne bi onemogucavali ostvarivanje jednog demokratskog prava a to je glasanje", kazao je Ivanovic.\nUpitan o rešenju za sever Kosova Ivanovic je naveo da to sigurno nije Arhtisarijev plan, da je on odbace na svim nivoima u Republici Srbiji i teško da ce ga bilo ko oživeti u dogledno vreme.\n"Prema tome on nije više u igri,. Nema sumnje, da se u samom planu, nalaze neka rešenja, koja bi možda uz doradu mogla da budu primenjena. Ali, Artisarijev plan traži politicki okvir. I, to je ono što je neprihvatljivo svima nama. A to je nezavisnost, da bi se dobila decentralizacija ili nezavisnost da bi se dobila ljudska prava i bolja zaštita srpske zajednice", naveo je Ivanovic i dodao:\n"To je za nas potpuno besmisleno, jer se nigde u svetu osnovna ljudska prava ne uslovljavaju velikim politickim ustupcima. Prema tome, ja sam mišljenja, da medunarodne misije koje dole postoje treba ozbiljno da pozabave onim što su rešenja u okviru Arhisarijevog plana i da ta rešenja preispitaju".\nIvanovic je naveo i da mnoga od tih rešenja vec u praksi pokazala ozbiljne slabosti, ali on takode ne iskljucuje mogucnost da se u buducnosti nekakva nova medunarodna misija ili nekakva nova medunarodna kredibilna organizacija pocne baviti stanjem u kome živi srpska zajednica i u tom kontekstu možda ponudi neka rešenja. Bilo kakvo vezivanje za Arhitisarija , po recima Ivanovica, bilo bi pogubno, jer, kako je naveo, niko ni od Srba na Kosovu a ni od Srba u zvanicnoj vlasti Srbije, kogod zvanicnu vlast bude cinio, u buducnosti nece prihvatiti da raspravlja o Ahtisarijevom planu ponovo.\nKomentarišuci nedavnu posetu kosovskog premijera Hašima Tacija Vašingtonu Ivanovic je rekao da je siguran da su i potpredsednik Džozef Bajden ali i Hilari Klinton, kao državna sekretarka, pomenuli ono što ih iritira, kao neko ko se oštro protivi bilo kakvom nasilju nad verskim spomenicima i spomenicima kulture Srba na Kosovu. "Kad to kažem, to su pre svega crkve i manastiri ali i drugi spomenici, koji tamo postoje. Siguran sam da ce njihovo protivljenje, jasno protivljenje ponašanju kosovskih Albanaca, biti od velikog znacaja. Jer ako postoji autoritet u koji se bespogovorno veruje u Prištini, to su onda Amerikanci", naveo je Ivanovic. On je dodao da smatra da je utoliko veca odgovornost Amerikanaca za sve ono što se na Kosovu dešava. "Ja ne mislim na direktnu odgovornost, nego na indirektnu, i nadam se da ce Hašim Taci, posle povratka iz Amerike iz Vašingtona, preneti te stavove svojima, kolegama u vladi. Jer do sada nismo imali nikakvu posebnu reakciju ni adekvatnu reakciju njihovog Ministarstva unutrašnjih poslova, koje se prosto utrkuje u politickim izjavama, umesto da preduzme korake, kako bi se sprecili incidenti", izjavio je Ivanovic.\nDelimicna odgovornost za incidente vezane za verske objetke Srba na Kosovu, po mišljenju Ivanovica, je i medunarodnim misijama, koje se, kako je rekao, bave onim što nije njihov posao, precesto i samim tim gube odredenu energiju, vreme i prosto na taj nacin smetnu s uma ono što je glavni njihov zadatak. "Kfor se bavi alternativnim putevima, što ja ne mogu da sporim ako tu postoji neki bezbednosni rizik. Ali ga ja u ovom trenutku ne vidim. Umesto bavljenja alternativnim putevima, koji ce nesumnjivo doci jednog trenutka na dnevni red, dobro bi bilo da se u ovoj situaciji vojnici Kfora rasporede svuda gde srpska zajednica postoji", napomenuo je Ivanovic. Pri tome je mislio pre svega na srpske zajednice u manjim enklavama, jer su oni objektivno ugroženi, a to je uostalom, kako je naveo, u najužem krugu delatnosti koje Kfor mora da obavi.\n"Delovanje Kfora i Euleksa na planu bezbednosti bi, cini se, popravilo ovu situaciju mnogo više nego nekakve sterilne izjave, koje dolaze iz Prištine. Ali se eto nadam, da ce poruke koje dolaze iz Vašingtona, biti delotvorne i da ce one uciniti da se nešto promeni na terenu", kazao je Ivanovic.\nNa pitanje koliko predizbona situacija u Srbiji utice na srpsku zajednicu na Kosovu i na ponašanje Prištine u tom smislu, Ivanovic je rekao da je sasvim ocekivano da se to u Prištini ili u odredenim krugovima u Prištini doživljena kao prilika da se nekakve stvari zaoštre i da se tu stanje na terenu promeni.\nOn konstatuje da takve ambicije i sada ocigledno postoje u nekim ekstremistickim krugovima na Kosovu i utoliko više njega brine pasivnost medunarodnih organizacija koje ne koriste svoja izvršna ovlašcenja, ali i politicke mogucnosti koje imaju, da izvrše pritisak na organe reda na terenu.\nUpitan o dijalogu Beograda i Prštine Ivanovcih je siguran da ce se on nastaviti i to u korist svih koji žive na Kosovu i to pre svega zato što je politicka nestabilnost nešto što se smatra osnovnim preduslovom da na KiM bude ili ne bude nekakvih stranih investicija.\n"Na Kosovu je izuzetna socijalna tenzija, veliki je broj nezaposlenih ljudi, narocito medu Albancima, ta cifra doseže do 350.000 nezaposlenih i to je opasan potencijal. Jer mogucnost kosovske gotovo nepostojece privrede da zaposli toliki broj ljudi je ravna nuli", navodi Ivanovic.\nAko se na sve to još umanji mogucnost za investicije zbog politicke nestabilnosti, korupcije, kriminala, i nedostatka fizicke i pravne sigurnosti, onda, naveo je Ivanovic, "bojim se da nismo baš na dobrom putu". Nestabilnost, dodao je, medutim, ne treba da raduje nikoga medu ekstremima na našoj strani, jer nestabilnost na Kosovu se "uvek prelije kod nas i mi možemo da imamo ozbiljne posledice zbog toga". Po njegovom uverenju privrednici su jedina spona koja nas drži. Jer ekonomski interes je nešto što nadvlada politicke nesuglasice a one su više nego ocigledne.\nCesto ekonomija bude sputana nekakvim politickim nalozima i politickim okvirima, pogotovo kad su prištinski privrednici ili privrednici na Kosovu i Metohiji u pitanju, kazao je Ivanovic i dodao da misli da cemo vremenom, pogotovo ako normalizacija slobode kretanja bude na dobrom putu, ili se poboljša, imati malo više razmene, jer to je najbolji nacin da se odnosi dovedu u normalnije relacije.\n"To bi znacilo da cemo u dogledno vreme imati privrednike iz Prištine koji ce izlagati recimo na Beogradskom sajmu, nekom sajmu hrane ili poljoprivrede u Beogradu. Jer, njihova mogucnsot da nešto ozbiljnije proizvedu je veoma mala. Ali, bilo kako bilo ja mislim da privreda, nevladin sektor, intelektualne grupe, one bi mogle uspostaviti taj prvi kontakt, koji može biti jako važan", napomenuto je Ivanovic.\nOn veruje da ce politicke teme doci na dnevni red kada za to bude spremna citava zajednica i albanska i srpska, jer, kako kaže, otvoreno pitanje statusa Kosova je nešto što ce smetati i nama i njima.\n"Duboko sam ubeden da cemo naci rešenje. U tom smislu nam mora pomoci Evropska Unija, koja ne sme da vrši pritisak, pogotovo ne na jednu stranu. Jer se ovde ovakva rešenja u ovakvim situacijama prosto ne mogu naci pod pritiskom", naveo je Ivanovic i zakljucio:\n"Ja sam optimista da ce u Evropi prevladati mišljenje da je u najboljem interesu citave Evropske Unije, da ima Balkan u miru. Da bi Balkan bio u miru i stabilnosti mora biti Srbija u miru i stabilnosti. Što znaci da Srbija ne bude pritiskana da prihvati bilo šta što je u suprotnosti sa nekakvim našim vitalnim nacionalnim ciljevima."\nBEOGRAD, 6. aprila 2012. (Beta) Predsednik Vlade Srbije Mirko Cvetković ocenio je danas u razgovoru sa direktorkom Američke agencije za borbu protiv narkotika (DEA) Mišel Leonhart da je saradnja Srbije i SAD u borbi protiv organizovanog kriminala i trgovine narkoticima odlična.\nKako je saopšteno iz Vlade Srbije, Cvetković je pohvalio dosadašnju saradnju i partnerski odnos DEA i Bezbednosnoinformativne agencije Srbije naročito u akciji Balkanski ratnik koja je dovela do zaplene 2,7 tona kokaina. "Naš bezbednosni sistem je u značajnoj meri unapređen osnivanjem Saveta za nacionalnu bezbednost na inicijativu predsednika Republike Borisa Tadića, što potvrđuje veliki broj uspešno izvedenih akcija posebno u borbi protiv organizovanog kriminala", rekao je premijer.\nCvetković je takođe podsetio partnere iz SADa da je borba protiv organizovanog kriminala i korupcije prioritet sadašnje Vlade i da je u prethodne četiri godine urađen veliki pomak na tom planu.\n"Ova Vlada osnovala je Agenciju za borbu protiv korupcije, donela Zakone o oduzimanju imovine stečene kriminalom zahvaljujući kojem je zaplenjena imovina u vrednosti od 350 miliona dolara. Srbija je postala pouzdan partner u globalnom ratu protiv narkomafije", istakao je on.\nDAČIĆ O FORMIRANJU POSEBNE SLUŽBE ZA NARKOTIKE\nBEOGRAD, 6. aprila 2012. (Beta) Ministar unutrašnjih poslova Ivica Dačić izjavio je danas da će u MUPu biti formirana posebna služba za borbu protiv narkotika koja će od druge polovine ove godine, ili eventualno od sledeće, početi sa operativnim radom.\nDačić je delegaciji Američke agencije za borbu proitv narkotika (DEA), na čelu sa direktorkom Mišel Leonhart koja je danas bila u prvoj poseti Srbiji, preneo da će ta služba biti formirana u okviru Uprave kriminalističke policije. On je kazao da je poseta američke agencije veliko priznanje za čitav bezbednosni sektor Srbije. "Po njihovim rečima oni ovu saradnju ocenjuju najvišom ocenom, kao i visoku posvećenost Vlade Srbije u borbi protiv ilegalne trgovine narkoticima", rekao je ministar Dačić.\nOn je, zajedno sa direktorom policije i saradnicima, upoznao goste sa rizicima koje Srbija ima u borbi protiv trgovine narkoticima, počevši od balkanske rute heroina, šverca kokaina iz Latinske Amerike, povezanosti kriminalnih grupa sa kriminalnim grupama u regionu, Latinskoj Americi, Africi, pa čak i u Australiji. "Dogovorili smo se da se naša saradnja odvija u nekoliko pravaca. Pre svega, nastavićemo operativnu vrstu saradnje u smislu razmene informacija, koja je i do sada rezultirala zajedničkim operacijama", naveo je Dačić.\nOn je podsetio da je na osnovu informacija koje je Srbija pružila u protekle četiri godine zaplenjeno oko 10 tona droga što u Srbiji što u inostranstvu.\n"Kada se tome doda rad i BIA, sigurno je da su rezultati koje je Srbija postigla, u ovom periodu izuzetno značajni i možda najbolji, ne samo u regionu nego i čitavoj Evropi", istakao je ministar policije.\nDogovoren je nastavak započetih akcija, kao i da je MUP veoma zainteresovan za obuku kadrova, posebno onih koji se bave borbom protiv narkotika, a naročito forenzikom, i veštačenjem droga, a sa druge strane neophodna je i pomoć u tehničkotehnološkom smislu.\nU znak priznanja za uspešnu saradnju, ministar Dačić uručio je direktorki DEA Mišel Leonhart najviše priznanje MUPa plaketu Jakov Nenadović, kao i šefu operacija Tomasu Hariganu i regionalnom direktoru za Evropu i Afriku Raselu Bensonu.\nSKUPŠTINA AZERBEJDŽANA ODOBRILA ZAJAM SRBIJI\nBAKU, 6. aprila 2012. (Beta) Skupština Azerbejdžana ratifikovala je danas sporazum o zajmu koji su Azerbjedžan i Srbija potpisali 1. februara za izgradnju autoputa u Srbiji, prenose azerbejdžanski mediji.\nVlada Azerbjedžana je Srbiji odobrila kredit od 308 miliona evra za izgradnju deonice autoputa LjigPreljina, po kamati od četiri odsto, na 15 godina, sa grejs periodom od tri godine, prenosi agencija Trend.\nZvaničnik iz Ministarstva za ekonomski razvoj Sahil Babajev je rekao da je četiri odsto kamate na zajam povoljno za Azerbejdžan pošto je on i kreditor projekta i izvođač radova, zajedo sa Srbijom. Kamate su obično niske kada je ista zemlja i kreditor i izvođač.\nBabajev je rekao da će izvođači biti azerbedžanska kompanija AzVirt i "Koridori Srbije".\nVlada Srbije je ranije saopštila da je vlada Azerbedžana obezbedila kredit za izgradnju deonice od Ljiga do Preljine po fiksnoj kamatnoj stopi od četiri odsto, i navela da je rok otplate 15 godina, sa grejs periodom od tri godine, kao i da će puta graditi firme iz dve zemlje.\nSporazum o kreditu okvirno je dogovoren na zasedanju Mešovitog komietata za ekonomsku saradnju Srbije i Azerbejdžana u Beogradu, novembra 2011. godine.\nAMBASADOR: BELORUSIJA POUZDAN POSLOVNI PARTNER SRBIJI\nJAGODINA, 6. aprila 2012. (Beta) Ambasador Belorusije Vladimir Čušev izjavio je danas u Jagodini da je Belorusija za Srbiju pouzdan poslovni partner, a da je narod te zemlje iskren prijatelj narodu Srbije.\nČušev je u razgovoru sa gradonačelnikom Jagodine Draganom Markovićem Palmom rekao da se zalaže, ne samo za centralnu, već i regionalnu saradnju.\n"Već imamo nekoliko gradova pobratima u Srbiji kao što su Kragujevac i Zemun, a nadam se da će i Jagodina uz našu pomoć pronaći grad partnera, i pobratima u Belorusiji", rekao je Čušev.\nAmbasador je naglasio da je i Srbiji i Belorusiji Evropska unija (EU) prvi poslovni partner i da je beloruska ekonomija orijentisana ka izvozu.\n"U EU izvozimo oko 40 odsto cele beloruske proizvodnje. Poslednjih pet godina imamo porast trgovinske razmene sa Srbijom tri puta. Od 50 miliona dolara 2007. godine do 145 miliona dolara 2011. godine", kazao je Čušev.\nOn je rekao da je problem što ne postoji direktan let, kao ni direktna železnička linija ka Belorusiji, ali postoji težnja da njegov narod više zna o srpskom narodu i druži se sa njim.\nKada je u pitanju Kosovo, Čušev je izjavio da Belorusija podržava Srbiju u svim međunarodnim organizacijama i da je stav Srbije prema Kosovu i njihov stav, kao i stav Ruske federacije i niza zemalja, a to je da ne priznaju nezavisnost Kosova.\nGradonačelnik Jagodine je rekao da je siguran da će se uspostaviti ekonomska saradnja između Jagodine i Belorusije. "Belorusija proizvodi kvalitetne traktore i naš grad će pomoći poljoprivrednim proizvođačima da kupe traktore beloruske proizvodnje, a da Belorusija bude kupac kablova koji se proizvode u Fabrici kablova u Jagodini", izjavio je Marković.\nOn je rekao da će već tokom sledeće sedmice ambasador predložiti neki grad iz Belorusije sa kojim će se Jagodina pobratimiti i pozvao da nekoliko studenata iz te zemlje dođe da studira u Jagodini. Marković je istakao da i u Belorusiji i Jagodini postoji politička stabilnost.\n"U Belorusiji građani vole svog predsednika i glasaju za njega od 1994. godine, a za mene od 2004. godine. Sve dok budemo dobro radili za dobrobit građana i grada imaćemo poverenje građana", kazao je Marković. Marković je rekao da današnja poseta ambasadora, koji je došao na lični zahtev, nije politički marketing. "Izneo sam mišljenje građana Srbije da će naša koalicija imati skoro 40 republičkih poslanika i siguran sam da bez nas neće moći da se napravi buduća republička Vlada", rekao je Marković i dodao da ljudi iz njegove koalicija žele da sarađuju i sa bivšim državama Sovjetskog saveza.\nAmbasador je u pratnji domaćina posetio i Gradski stadion, akva park i zoološki vrt u Jagodini.


Digitalna diplomatija BiH 2020 – DIGITALNA DIPLOMATIJA\nBosna i Hercegovina je u prethodnoj analizi za 2016. godinu bila najlošije rangirana država regiona sa ukupno 1887 pratilaca na dva zvanična naloga. Ovog puta broj pratilaca je značajno veći – oko 65 000 ali i dalje nedovoljan za neku bolju poziciju u na[em rangiranju, kao ni za neku ozbiljniju diplomatsku komunikaciju.\nInstitucije, odnosno zvaničnici BiH u posmatranom periodu bili su prisutni na 3 društvene mreže (očekivano Fejsbuk, Instagram, Tviter) sa 6 naloga.\nMinistarstvo spoljnih poslova BiH i dalje je jedino u regionu prisutno na Linkedinu sa nešto većim brojem pratilaca – 1417 ukupno s tim što je prilično neaktivno prema svemu viđenom (osim opisa stranice nema postova).\nU ovoj analizi sabirali smo brojeve pratilaca sva tri člana predsedništva koji su na funkciju stupili u oktobru 2018. godine, i njihov broj je nešto više od 56.000 pratilaca. Gospodin Komšić je za naslovnu fotografiju svog Fejsbuk profila odabrao zastavu BiH, gospodin Dodik je pak odabrao fotografiju sa jasnim stranačkim profilom SNSD-a dok je jedino kod gospodina Džaferovića pristuan video cover na Fejsbuk stranici sa predizobrnom porukom. Zanimljivo je reći da niti jedan član Predsedništva nema Tviter nalog, dok jedino gospodin Milorad Dodik ima Linkedin nalog.\nU odnosu na prethodnu analizu uočili smo i jedan novi zvanični nalog na Tviteru i to Veća ministara. Veće ministara na tom nalogu ima oko 1500 pratilaca a jedan od najretvitovanijih tvitova bio je na temu pomoći u borbi protiv #Covid19 pristigle iz Turske.\nOno što smo uočili jeste i to da se javnom i digitalnom diplomatijom malo ozbiljnije bavi Republika Srpska. U ovoj analizi uočili smo i nekoliko naloga koji na Tviteru, Instagramu i Fejsbuku rade, pre svega na turističkoj promociji njenih potencijala i od nas sve pohvale za način komunikacije.\nTakođe, primetili smo da se na banjalučkom Fakultetu političkih nauka najavljuje uvođenje predmeta digitalna diplomatija, što je u regionalnim okvirima veliki iskorak.\nLeave a Comment on Digitalna diplomatija BiH 2020analiza, Banjaluka, BiH, Bosna i Hercegovina, digitalna diplomacija, digitalna diplomatija, diplomatija, Republika Srpska, Sarajevo


Bodrožić: Devedesete su izvor svih naših problema - NUNS\nGrađane je interesovalo kako ocenjuje ponašanje aktuelne vlasti prema novinarima, kao i to da li su sve češći napadi na novinare odraz nemoći ili demonstracije sile.\n„Priroda vlasti u Srbiji je takva da mora da traži neprijatelje u svojoj državi, a i u drugim zemljama u regionu su na vlasti stranke koje su stasale i došle na vlast u ratnim devedesetim. Tako da su te vlasti tako skrojene da moraju da nalaze unutrašnje neprijatelje, da li među političkim oponentima, da li među kritičkom javnošću, a mnogi, naravno, od njih proganjaju slobodne i nezavisne novinare, jer im ne odgovara da bilo ko u zemlji jasno i glasno govori ono što se stvarno dešava. Tako da, ja mislim da je to demonstracija moći, a istovremeno, ima toga da ima i nemoći, jer očigledno su nemoćni da naprave demokratsko društvo u kojem je normalan dijalog i u kojem su slobodni i profesionalni mediji podrazumevajući. Ovako, živimo u zarobljenim državama koje moraju da trpe to što imaju ljude koji nisu skovani za demokrate, nego za autokrate”, objasnio je Bodrožić.\nMeđu pitanjima koja su postavljali građani našlo se i jedno o budućnosti Srbije i društva uopšteno, te da li se nazire izlaz iz „decenijskog blata u kom se Srbija nalazi”.\n„To što sam već tri decenije na javnoj sceni kao lokalni novinar, a sada i kao predsednik NUNS-a govori da verujem da može da se promeni na bolje i ova država je krenula u boljem pravcu posle 2000. godine. Međutim, mi smo sada zaustavljeni i vraćeni na period pre Petog oktobra po mnogim stvarima. Znači, te krhke demokratske institucije koje su stvorene posle Petog oktobra su, faktički, ponovo uništene i naš dolazak na zelenu granu je ponovo odložen. Nadam se da će ovo društvo imati snage, mada sve manje ima potencijala da može da napravi taj prevrat, da se u narednom periodu konačno reši tog pogubnog nacionalizma koji od kraja osamdesetih jede ovo društvo, državu, naciju. Jednostavno je očigledno poguban po Srbiju i ljude koji žive u Srbiji. Nadam se da će se ljudi, u većini, dozvati pameti, da će razmišljati šire i da će se vratiti nekoj normalnosti, jer ovaj nacionalizam i taj šovinizam, ksenofobija koja je nametnuta od kraja osamdesetih, koja je buknula u najgorem obliku tokom devedesetih, koja se i do dan-danas održava kao dominantni diskurs u javnom prostoru, bi trebalo jednom da zamre i da konačno dođemo u neko bolje društvo. Ne gubim nadu i verujem da još uvek, mada smo tanki, ima potencijala koji može da promeni i da Srbiju okrene ka boljem pravcu”, pojašnjava Bodrožić.\nKada su devedesete u pitanju, neretko se može čuti i poređenje sadašnje situacije sa tim periodom, a Bodrožić smatra da su devedesete ipak bile „gore”.\n„Gore su uvek devedesete. Devedesete su izvor svih naših problema. Početkom devedesetih je legalizovana pljačka, legalizovana su ubistva, legalizovan je govor mržnje, tako da je to, kao što sam rekao, izvor svih naših i današnjih problema, jer nikad nismo raskrstili sa tom ružnom prošlošću. Naravno, ona se vraća ponovo u nekim, možda drugačijim, oblicima, ali, pošto su mnogi akteri i danas na vlasti koji su i tih godina bili i u vlasti i bili ti zagovornici rata, podela i svega najgoreg, što smo mi koji smo stariji videli tokom devedesetih, nije ni čudo što mnoge stvari podsećaju na devedesete, ali mislim da je ono vreme veoma mračno, da je teško uporedivo sa današnjim vremenom u mnogim stvarima. Opet ponavljam, ne samo na političkoj sceni nego i na medijskoj sceni i dalje su prisutni ljudi koji su i devedesetih širili i zlo i mržnju”, rekao je predsednik NUNS-a.\nBodrožić je ocenio i kao jednu od većih grešaka što posle Petog oktobra nisu sankcionisani i pojedinci koji su i pre toga, a i danas, bili na visokim položajima na javnoj sceni Srbije.\n„Očigledno je da su mnoge stvari zaboravljene i da je naše društvo dopustilo da okoreli zločinci, ljudi koji su šikanirali i proganjali druge ljude, i dalje imaju moći i da su potpuno legitimni predstavnici medijske scene, mada bi trebalo da su u dubokom zapećku i da ih nikad više nismo videli. Tu mogu da nabrojim koliko hoćete njih koji su širili zlo devedesetih, a sada su i dalje akteri, urednici i uvaženi gosti novih televizija, kojima se izgleda, to vidim po ovim mlađim novinarima, oprostilo to što su radili. Jednostavno smo kao društvo tu pogrešili, jer nismo tu prošlost u potpunosti rasvetlili i nismo napravili te neke važne stvari posle Petog oktobra da bi ovo društvo ozdravilo i sada nam se to sve vraća. Imamo potpunu ludost na javnoj sceni, političkoj i medijskoj, a i imamo mnogo ljudi koji kreiraju i danas, na taj bolestan način, medijsku scenu kao što su to radili devedesetih godina”, zaključio je Bodrožić.\nKao neizbežno, nametnulo se i pitanje o istrazi ubistva Slavka Ćuruvije, te je građane zanimalo i ko tačno koči istu.\n„Dobar deo istrage je obavljen, ali zato što je naknadno rađena, nije mogla da ispuni ono što se očekivalo, jer je prvi uviđaj i ono sve što se dešavalo, od dana ubistva, pa sve do pada Miloševića, učinjeno da se taj slučaj nikad ne rasvetli. Znači, nismo imali odmah dobru istragu i policija u to vreme, jer je država ubila Slavka Ćuruviju, nije ni mogla da istraži samu državu. Kasnije, ovo što se radilo, dosta stvari je istraženo. Međutim, ta duboka država, koja od onda, još uvek postoji, ta omerta koja vlada u toj tajnoj policiji i službama kao što su UDBA, DB i BIA, kako se zove to već, je kočnica da se ceo slučaj rasvetli do kraja. Očigledno da su rešili da nekoliko svojih ljudi prinesu kao žrtvu, ali i dalje, mislim, da taj sistem jednostavno sprečava da se do kraja sve otkrije i da se cela stvar iznese na videlo, a to bi moralo da ima konsekvence na mnoge ljude koji su i dan danas na zvaničnim ili nezvaničnim položajima u toj, takozvanoj, dubokoj državi koja očigledno kod nas, još uvek, dobar deo vlasti ima u rukama”, pojašnjava Bodrožić.\nPandemija virusa korona deluje da je na izmaku, ali pojedine građane i nakon više od godinu dana zanima odakle potreba medijima da svakodnevno izveštavaju o brojevima obolelih i preminulih građana na dnevnom nivou, te da li takvi tekstovi i vesti donose „toliki tiraž ili gledanost”.\n„Mi nismo normalna zemlja i kod nas ne postoji normalan odnos ni prema pandemiji. Neke dobre stvari se ubrzo potisnu sa lošim rešenjima, što smo videli u toku pandemije. Bilo bi normalno u normalnoj državi da se saopštavaju cifre o obolelim, a da se ne laže o ciframa broja umrlih i da se na jedan normalan način pristupi opasnosti i da se društvo u takvim situacijama, kada se zlo nadvilo nad svima nama, ne deli. Sada, u svemu mi vidimo problem, zato što je vlast napravila takvu atmosferu da čak i kada je u pravu i kada radi neke stvari koje su normalne i učinkovite u ovakvim vremenima, opet dolaze na tapet zato što je mnogo drugih stvari koje rade, a koje su protivne zdravoj pameti i logici, naročito u vremenu kada je pandemija, kada je opasnost nad svima nama i kada ta bolest ne prepoznaje naše razlike u mišljenju, u boji kože ili u bilo čemu drugom”, istakao je Bodrožić.\nDanas, Medijska scena, nuns, Željko Bodrožić


Kritika predsedničkih kandidata u Francuskoj | Novine Toronto\nBivši francuski predsednik Fransoa Oland (Francois Hollande) u svojoj novoj knjizi, kritikuje moguće kandidate na predsedničkim izborima na proleće 2022. godine sa posebnim osvrtom na sadašnjeg šefa države Emanuela Makrona (Emmanuel Macron) i predstavnika ekstremne desnice Erika Zemura (Eric Zemmour), prenose francuski mediji.\nBivši predsednik je optužio Makrona da je "rastrgao Francuze kao nikada do sada" i dodao da su zbog toga nastali građanski pokreti nezadovoljstva kao što Žuti prsluci (Les gilets jaunes).\n"On (Makron) trebalo je da pokuša da pomiri Francuze. Umesto toga, on je koncentrisao vlast, zanemario parlament i socijalne partnere. Francuska je rastrgana između manjine kojoj sve dobro ide i ostatka građana zemlje koji su zabrinuti za svoju budućnost", naveo je Oland u knjizi, prenosi francuska onlajn televizija BFMTV.\nNi Makron ni Zemur nisu zvanično saopštili svoje kandidature na predsedničkim izborima.U anketi sprovedenoj početkom oktobra, Zemur bi mogao da osvoji 17 do 18 odsto glasova, iza Makrona koji bi dobio od 24 do 27 odsto glasova.\nU francuskim medijima uveliko se pominju predsednički izbori 2022. godine, a pobedom centriste Makrona na prošlim izborima poražene su i desnica i levica koje su se tradicionalno smenjivale na vlasti.